Ikastola Askatu - Page 7 of 67 - Ikaskuntza gertatzen da norbaitek ikasi nahi duenean, ez norbaitek irakatsi nahi duenean.\nMarc Prenskyren “The World Needs a New Curriculum” (PDF Ingelesez) izeneko dokumentua irakurrita (Liburu osoa hemen topa dezakezue), duela 7-8 urte onartu eta gurea egin genuen Euskal Curriculuma etorri zait burura. Gainetik bada ere, berriro irakurri ditut gure curriculum horrek dituen planteamendu nagusiak. Egia esan, hori irakurtzen dudan bakoitzean, gure Hezkuntza Proiektua (PDF 5,2 Mb) irakurtzen dudanean bezala, tristura jartzen zait. Izan ere, dokumentu ofizial horietan agertzen dena eta errealitatean ikusten denaren artean dagoen aldea hain da handia… Bestalde, administrazioak ezarritako curriculumarekin antzeko zerbait gertatzen zait. Batez ere, betiko edukien ebaluazioari ematen zaion garrantzia ikustean, ikasle guztiak zenbaki batez sailkatzera derrigortzen gaituztenean…\nHorregatik, eta gure ikasleekin beste edukien lanketan zentratzen ari garelako eta, azken urteotan, ahalegin handi bat egiten ari garelako, oso interesgarria iruditu zait Prenskyren planteamendua eta pentsarazi dit egungo curriculum guztiak zaharkituta daudela.\nZein da hezkuntzaren xedea? Askok “ikastea” dela erantzungo dute. Egia esan, iturri ezberdinetatik iristen zaigun informazio gehiena ikaskuntzarekin loturikoa da, baina inoiz ez dugu ahaztu behar ikaskuntza ez dela helburua, bitartekoa baizik. Beraz, hezkuntzaren xedea ezin da ikastea izan, mundu hobe bat egiten lagunduko duen pertsona bat bihurtzea baizik.\nIkasleen etorkizunerako baliagarriak izango diren gauzak irakasten ari gara? Lortu nahi ditugun pertsona hobe horiek lortzeko, beharrezkoak diren edukiak euren esku jartzen al ditugu? Eduki horiek interesgarriak edo esanguratsuak dira eurentzat? Euren interesekin konexiorik ba al dute? Zoritxarrez, gure curriculumek proposatzen dizkiguten eduki gehienek ez dute inongo baliorik izango ikasleen bizitzan. Marc Prenskyrentzat, aldaketa ez da lortuko teknologiaren bitartez bakarrik, ezta ere metodologia berritzaileak erabiliz, soilik. Berarentzat, beharrezkoa litzateke arestian aipatutako bi aspektu horiei (teknologia eta metodologia berritzaileak), hirugarren aspektu bat gehitzea: zer irakasten dugun. Berak dioenez, hortxe dago kakoa gure ikasleek jakin dezaten moldatzen etorkizun aldakor, ezezagun, konplexu eta anbiguo baten aurrean. Une honetan ditugun curriculumek ez dute balio, izan ere, irakasten diren edukiek ikasle onak sustatzeko balio dute, baina inondik inora sustatzen dituzte mundua hobetzeko ahalmena izango duten pertsonak. Eta nik gehituko nioke, gaur egun, teknologiarik gabe eta metodologia berritzailerik gabe ezin dut imajinatu nola lor zitezkeen helburu horiek. Bi aspektu horiek “per se” ez dira nahikoak, baina curriculum aldaketa hutsalarekin ere ez da ezer lortzen eta hemen adibide garbia dugu. Faktore horietan guztietan eta beste batzuetan (ikastetxeen antolaketa, hezkuntza politika zentralistak, ebaluazio sistemak…) kokatuko nuke nik benetako aldaketaren giltza.\nMendeetako tradizio akademikoak pisu handia du. Hizkuntza, Matematika, Natur Zientziak eta Gizarte Zientziak mundu osoko curriculumen protagonista nagusiak dira. Eta euren inguruan PISA edo Ebaluazio Diagnostikoa bezalako probak egiten dira. Proba horien emaitzekin gure ikasleek zer ikasten duten eta eskoletan zer egiten duten esaten digute eta euren fokua lau arlo horien ikaskuntzan jarrita dago. Irakaskuntza erakundeek denbora asko eta esfortzu handia eskaintzen diote proba horien emaitzei aztertzeari eta ia inoiz ez dugu erreparatzen gure ikasleak zer diren eta zer izatera irits daitezkeen, ikasle onak bihurtzea besterik ez dute espero. Arlo akademiko horiek ez dira kuestionatzen eta gai horiek hobeto irakasteko ahaleginak egiten dira eta esfortzuak horretara bideratzen dira. Baina nahikoa al da? Funtzionatzen ari da?\nPrenskyren proposamena curriculum berri batean oinarritzen da. Berak proposatutako curriculum horren lehen planoan, mundu osoko ikasleek etorkizunean murgiltzeko eta mundu hobe bat eraikitzeko ahalmena izateko, beharko dituzten lau giltzarri azpimarratzen ditu: Pentsamendu Eraginkorra, Ekimen Eraginkorra, Harreman Eraginkorrak eta Helburuen Lorpena. Adibidez, Pentsamendu Eraginkorra lortzeko, proposatzen dituen osagaiak honako hauek lirateke: pentsamendu kritikoa, pentsamendu matematikoa, pentsamendu zientifikoa, pentsamendu sortzailea, problemen ebazpena, diseinuzko pentsamendua edo «design thinking»… Ekimen Eraginkorra lortzeko proposatzen dituenak hauek lirateke: oso eraginkorrak diren pertsonen ohiturak eta mentalitatea, erresilientzia, izaera sendoa, ekintzailetza, berrikuntza, inprobisazioa, proiektuen kudeaketa… Harreman Eraginkorrak sendotzeko, horra hor barnean sartuko liratekeenak: komunikazioa, kolaborazioa (maila eta testuinguru ezberdinetan), enpatia, etika, politika, negoziazioa, hiritartasuna, bitartekaritza, gatazken konponbidea… Testuinguru horretan, irakasleek, ikasleen beharren eta interesen araberako plan pertsonalizatuak diseinatzeko malgutasuna beharko lukete.\nGaur egun, eskolako ia jarduera guztiak diseinatuta daude estandar jakin batzuei erantzuteko, baina ez benetako problema errealei erantzuteko. Inguruan eragin errealik ez duten jarduerak dira eta ikasgelaren lau hormak zeharkatzeko ez dute balio. Alternatiba hori aurkeztuz, Prenskyk bere ale txikia jarri nahi izan du ikasleak benetan interesatzen zaizkien gaietara hurbiltzeko eta, bide batez, eskolatik ekarpen txiki bat egin dezaten mundu hobe bat eraikitzeko.\nZalantzarik gabe, inoiz curriculum akademizista baten beharra izan bada, gaur egun ez du tokirik. Behar-beharrezkoa da gaitasun sozio-emozionalak, enpatia, konpromisoa, erresilientzia, kooperazioa, partaidetza, ahalduntzea… ahalbideratuko eta sustatuko dituen curriculum bat. Ikasleen akatsak ikasteko aukera gisa identifikatuko dituen curriculum bat behar dugu, ahaleginari, eta ez arrakastari soilik, benetako balioa emango diona. Bukatzeko, gure eskolak, pertsonak bere osotasunean, garatzeko tokiak bihurtuko dituen curriculum bat eta ez probak gainditzeko toki bat.\nBy metxarri|2014-12-27T20:02:51+01:0016 azaroa, 2014|Hezkuntza|0 Comments\nBerrikuntzaz asko hitz egiten da azken urte hauetan eta garbi dago, hezkuntza ez dela “moda” horretatik kanpo geratu.\n“Etengabeko hobekuntzan oinarritzen gara…”, “Berrikuntzen bila dihardugu…”, “Etengabeko hobekuntzaren bidez…”… bezalako esaldiak maiz irakur daitezke ikastetxe eta hezkuntza erakunde askoren proiektuetan eta beste dokumentu askotan. Baina sinesgarriak al dira printzipio horiek? Erakunde horien ekintzek hori sostengatzen al dute? Nik uste dut ezetz!\nAskoren ustetan, ordea, etengabe ari gara gauzak berritzen eta gure egungo jardunak zerikusirik ez du orain dela urte batzuk egiten genuenarekin. Eta horretan arrazoia dute, noski. Baina horri BERRIKUNTZA dei diezaiokegu? Edo, aldaketa horiek gure ikastetxeetan BERRIKUNTZAREN KULTURA garatzen lagundu al dute? Nik, berriro, ezezko borobil batez erantzuten dut.\nIzan ere, berrikuntzaren kultura pentsatzeko eta gauzak egiteko era bat da zeinek balioak ezartzen eta garatzen dituen eta gure ikastetxeetan aldaketak eta hobekuntzak sustatzen, gureganatzen eta dinamizatzen dituzten uste sendoak eta jarrerak ezartzen dituen; konbentzionalak edo tradizionalak diren jokabideekin haustea suposa dezakeen arren.\nEta zeintzuk dira, bada, sustatu eta garatu behar diren balioak eta egiteko era horiek?\nZiurgabetasunarekin bizitzen jakitea\nHorregatik, nik jarraitzen dut pentsatzen gure ikastetxeetan oso urruti gaudela gisa horretako KULTURA batetik. Eta baieztapen hori berrestera dator lankide baten eskutik iritsi zaidan “Innovación educativa vs. Simulacro: los 5 errores más comunes de las organizaciones educativas que intentan innovar” izeneko artikulu bikaina. Jarraian, bertatik ateratako ideia nagusienak.\n[blockquote]1. No se comprende que la innovación parece muchas veces una herejía “Algunos colegios, institutos y universidades deberían comprender que hacen publicidad engañosa cuando dicen que tienen la innovación como valor, pero después amonestan a los profesores que se alejan de las prácticas educativas tradicionales.”\n2. La innovación no consiste en utilizar nuevas tecnologías y ya “Profesores que utilizan nuevas tecnologías para dar la clase de siempre no están innovando.”\n3. La innovación depende más de una cultura organizacional que de una decisión puntual “Las organizaciones educativas, sin embargo, pretenden ser innovadoras manteniendo estructuras jerárquicas piramidales y estilos de liderazgo autoritarios. La innovación no está reñida con la disciplina (generada asertivamente, empoderando a las personas), pero sí con el autoritarismo. Los valores no se cumplen porque lo repitamos mil veces, sino porque los vivamos en el día a día.”\n4. La innovación lo es por aportar valor de una forma diferente a alguien “La innovación es un cambio, una forma nueva de hacer las cosas, una mezcla de cosas que no se había dado antes…que aporta valor al alumno, al proceso de aprendizaje, a la comunidad educativa, a la comunicación, a la organización, etc. ”\n5. La innovación tiene que ver más con las personas que con los procesos “Las organizaciones educativas toman decisiones desde arriba y se limitan a informar hacia abajo del cambio, esperando que éste se produzca milagrosamente. Cuando no lo consiguen, diseñan cientos de procesos rígidos y se limitan a revisar que se cumplan, olvidando que lo importante son las personas que tienen que realizar esos procesos, y la convicción, el compromiso, el entusiasmo y el sentido con que los realizan.”\nHau guztia irakurrita, errazago ulertuko da zergatik aipatzen dudan oximoron hitza Hezkuntza-Berrikuntza binomioa definitzeko.\nNorbaitek berrikuntzaren bat ezartzen duenean, hoberena izaten da “horrela ezin dugu jokatu, denok ildo beretik joan behar dugu…” eta antzekoak entzutea. Lehen puntuan esaten dena, kasu askotan, lankideengandik iristen baita. Ildo komun bat jarraitzea munduko gauzarik logikoena izanik, ni ez nator bat planteamendu horrekin. Batez ere, Euskal Curriculuma 2006-2007an onartu eta geurea egin genuenetik, ezertxo ere egin ez delako. Hortxe zegoen ildo komun bat denok batera aurrera egiteko, baina immobilismoak epe laburreko arazoak sortzen ez dituenez, jarrera pasiboa saritzen da. Eta baten batek ildo komunak (Euskal Curriculumak) markatutako norabide horretan urratsak ematen dituenean, orduan ildo komuna ez jarraitzea leporatzen zaio edota hegoak mozten zaizkio. Ez al da bitxia?\nIrakurri gure Euskal Curriculumean eta Tontxu Camposen 2007ko Curriculum Dekretuan zetozen ondorengo aipamenak:\n[blockquote]”Hezkuntzaren funtzioa ez da bakarrik hizkuntza eta kultura transmitituz gizarteratzea; horrez gain, beste funtzio batzuk ere baditu: bizitzako eremu guztietarako prestatzea (familia, gizartea, lana…), ikasten ikasteko konpetentzia garatzea, gure giza izaera zein den ulertzea, pentsamendu kritikoa bultzatzea, sormen gaitasunak garatzea, gure ekintzen erantzule izaten laguntzea… Hezkuntzaren funtzio horiek eta beste batzuk ezin dira bata bestearengandik bereiztuta ulertu, hezkuntza prozesuaren baitan baizik. (…) Euskal Curriculumaren proposamenaren helburua, batetik, XXI. mendean euskal herritar unibertsal gisara bizi ahal izateko ezinbesteko eta oinarrizko konpetentzia komunak bermatzea da. Ikuspegi horretatik, proposamenak irekia izan behar du, curriculum dibertsifikazioak tokia izan dezan eta gizabanakoen desberdintasunak eta inguru bakoitzaren kultur elementuak kontuan hartzeko. (…) Curriculuma antolatzeko ardatzek ez dute izan behar kontzeptuzko “jakintza”k, pertsonaren dimentsio guztietan jarduteko behar diren konpetentziak baizik. (…) Jakin badakigu guk egindako proposamenak aldaketa sakona dakarrela “zertarako eta zer irakatsi eta ebaluatu” auzian, bai eta “nola irakatsi eta ebaluatu” auzian ere. Gure planteamenduaren arabera, irakasle guztiak hezitzaileak dira, eta haien funtzioa ikasleak bizitzaren eremu guztietan modu egokian jarduteko prestatzea da. Irakasleen funtzioa ez da “haien” diziplina irakastea bakarrik; gainerako irakasleekin batera, komunikatzen, elkarrekin bizitzen, norbera izaten, egiten eta ekiten ere irakatsi behar baitute. Horrek guztiak hezkuntzari eta hezkuntzaren irakaskuntzari buruzko ikuspegi aldaketa dakar, eta pentsamenduan eta irakasleen jardunean aldaketak eta doitzeak behar ditu. Gai konplexuak eta zailak dira, eta planteamendu berriak beharko dira, bai irakasleen hasierako eta etengabeko prestakuntzan, bai curriculumeko diziplinetan.”[/blockquote]\n[blockquote]”Hezkuntza hobetzeko xedea du berrikuntza horrek, eta curriculumaren plangintzari, aplikazioari eta ebaluazioari eragiten dio. Hala, curriculum berri hau aplikatzeko, aldaketa handiak egin behar dira, bai metodologian, bai antolakuntzan, bai irakasleen pentsaeran eta prestakuntzan, bai eta beste alderdi askotan ere.“[/blockquote]\n“Ildo beretik joatea” burdinazko ezkutu gisan etengabe aipatzen dutenei galdetu nahi diet: zer arraio egin da azken 8 urteotan geurea egin genuen eta gure “ildo komuna” markatzen zuen curriculuma ezartzeko? Zein aldaketa metodologiko sakonak adostu dira? Zein aldaketak adostu dira ebaluazioa berritzeko? Zein aldaketak adostu dira antolakuntza berri bat izateko? Zein aldaketak adostu dira irakasleon formazioa aldatzeko?… Orduan, zeinek ez du betetzen adostutako ildo komuna? Zergatik hori betetzen ahaleginak egiten dituztenak seinalatuak izaten dira?\nErantzuna oso sinplea da: Berrikuntzaren Kultura ia ikastetxe guztietan falta delako.\nBy metxarri|2014-10-20T07:49:51+02:0018 urria, 2014|Hezkuntza|0 Comments


Banatu dituzte hemeretzi etxebizitza sozialak - Aretxabaleta - Goiena.eus\nBanatu dituzte hemeretzi etxebizitza sozialak\nMirari Altube 2004-06-23 17:55\nGaur, ekainak 23, egin dute etxebizitza sozialak banatzeko zozketa. 20 egingo dituzte Tubos lantegi alboan, baina horietatik 18 eman dituzte. Eusko Jaurlaritzako Etxebizitza eta Gizarte Gaietarako sailburu Javier Madrazok hartu du parte ekitaldian.\nGaur, 12:00etan, zozketatu ditu Eusko Jaurlaritzak Aretxabaletan egingo dituzten etxebizitza sozialak. 24 izen zeuden zerrendan eta horietatik 18k eskuratu dituzte.\nErrentan emateko etxeak\nUdalak utzitako lurretan eraikiko ditu Eusko Jaurlaritzak etxebizitzok. Errentan emango dituzte, eta 50,63 metro koadrotik 70era bitartekoak izango dira. Txikienaren alokairua 61 eurokoa izango da, eta handienarena 127 eurokoa.\nGuztira 19 etxebizitza zozketatu behar zituzten, baina ezinduendako izendatutakoa ez du inork eskatu eta momentuz hutsik uztea erabaki dute. Guraso bakarreko familiarendako bakarrak eskatu zuen eta berari eman diote. 14 izan dira 35 urtez azpiko gazteendako eta beste hirurak gainerako eskaeren artean banatu dituzte.\nHona etxebizitzen jabeen zerrenda:\nGuraso bakarreko familiarendako:\nAna Carmona Gantxegi\n35 urtez azpiko gazteendako:\nMauricio Hernandez Lombide\nOneida Zubia Ramos\nMikel Lopez Esteban\nAne Miren Agirre Urkia\nBeñat Markaide Zubizarreta\nMiguel Angel de la Torre Salvador\nAna Belen Hidalgo Corral\nAritz Larrinaga Urzelai\nAsier Errasti Perez\nMaria Diaz de Guereñu Fernandez\nRoberto Egia Ocariz\nMireia Ribera Izurrategi\nAranzazu Fernandez Gonzalez\nEstibaliz Uribetxebarria Madinabeitia\nRoberto Puerto Nieto\nJosefa Horrillo Ramos\nJavier Errasti Legazpia


Propolia efikazia handiz erabiltzen da gorputzeko onddoen gaixotasunen aurrean. Propoliak galtzen ditu: Candida albicans, Trichophyton rubrum eta Microsporum canis. Larruazalean azaltzen diren onddoen aurrean propoli-tintura bere hartan erabiltzen da, kotoi baten bidez onddoen inbaditutako zona igurtziz.\nAzkurarengatik sarritan azala eteteraino jarduten da gaixoa igurtzi eta igurtzi. Propolia ematean, alde batetik, onddoak erasotzen ditu eta egun gutxiren buruan sendatuko zaio eta bestetik, egindako zauriak ez gaiztotzen lagunduko dio eta azkar zikatrizatzen.\nHonela tratatzen dira piszinetan eta, oin-zolan sortzen diren onddoak, edo aho-barnean agertzen diren aftak (Hauen kasuan kotoi-makilatxoa propolitan busti eta afta ukitu behar da eta ahal den neurrian segundo batzuk beraren kontra mantendu. Lehen egunean alkoholetan disolbatutako propoliak erre egiten du eta ur pixkatetan disolbatuta ematea ere ez da txarra. Hurrengo egunetan errazago jasaten da alkohol purua.\nOnddoak mukosa intimoetan daudenean (baginan, adibidez) ez da alhohol-tintura bere hartan ematen. Norberak propolia aplikatu nahi badu, baselina edo argizari eta olioz eginiko ukendu batean disolbatu egin behar du alkohol-tintura eta gero eman, alde batetik, alkoholak erre egiten duelako eta, bestetik, propoliak mukosetan itsatsita denbora gehixeago iraun dezan. Merkatuan badira baginarako prestatutako propolidun obuluak.\nOnddoen aurkako eragin hau propoliak dituen konposatu fenoliko hauei zor zaie: azido bentzoikoa, galangina, kaenpferola, azido kafeikoa, sakranetina, perostibeno, estalibdeno, bisabol eta pinozenbrina. Gainera propoliak gorputzeko sistema immunitarioa bizten du eta horren ondorioz makrofagoen (monozitoen) kopurua gehitzen da.


San Kristobal biribilguneko iturria garbitu eta martxan jarri du udal brigadak : Bidasoko Hitza\nSan Kristobal biribilguneko iturria garbitu eta martxan jarri du udal brigadak\nItxialdia hastearekin batera iturria gutxieneko funtzionamenduan jarri zuten bizilagunei molestiarik ez eragiteko, baina gaurtik aurrera ohiko ordutegian martxan jarri dutela jakinarazi du udalak.\nSan Kristobal iturria garbitu eta ohiko funtzionamendura itzuli da.\nSan Kristobal biribilguneko iturria garbitu eta ohiko ordutegian martxan jarri du berriz ere udal brigadak. Koronabirusak eragindako itxialdia hastearekin batera gutxieneko funtzionamenduan jarri zuten iturria auzokideei ahalik eta molestiarik txikiena eragiteko. Gaurtik aurrera ordea, ohiko ordutegian martxan jarri dute berriz ere, 10:00etatik 13:00etara eta 18:00etatik 20:00etara.


Sindikatuak - Saint Pierre d'Irube\nBaliabideen mutualizatzeko, Hiriburuko herria herriarteko egitura batzuen kide da.\n> Euskal Hirigune Elkargoa:\n2017ko urtarrilaren 1ean sortu zen HELEP hau, Ipar Euskal Herriko 10 elkargoak elkartuz. 2004an sortu zen Errobi-Aturri Herri elkargoa (Hiriburu, Mugerre, Milafranga, Lehuntze, Urketa eta Ahurti) multzo horretan sartu bada ere, lurraldearen inguruek irauten dute Errobi-Aturri Lurralde eremuarekin. Honek tokiko zerbitzuen egun guzietako kudeaketa segurtatzen du (haurtzaindegiak, hondakinen bilketa, eskola-kirola…).\nHirigune Elkargoak 10 Lurralde eremu, 158 herri eta 300.000 biztanle biltzen ditu, eta eskumen hauek ditu:\nGarapen ekonomikoa, herriarteko eremuaren antolaketa, bizilekuen oreka soziala, hiriaren politika, ingurumena, jende ibiltarien harrera, kulturak eta hizkuntzak, biztanleentzako zerbitzuak (aztertzen ari).\nHELEP horretan herriko ordezkari: Alain IRIART eta Michel THICOIPE.\n> Pirinio Atlantikoetako Energia Sindikatua (PAES):\nEnergia eskumenaren betetzeko (hedatzea, sareen modernizatzea), Departamenduko herri guziak Sindikatu horretan biltzen dira. Egoitza Pauen da.\nOrdezkariak: Tituluduna: Christian Lembure, ordezkoa: Alain MENDY.\n> Euskal kostaldea – Aturri hiriguneko garraioaren sindikatu mistoa:\nSindikatu honen kide izanik, herriak jendeen garraio publikoko zerbitzua baliatzen ahal du, Chronoplusek egiten duena, ordezkaritzaz.\nOrdezkariak: Robert HOURCADE\n> Txakurrak txakurtegiaren kudeatzeko Sindikatua:\nEgitura honek Bacheforèseko txakurtegia kudeatzen du, bai abereen harrapatzeko, bai haien zaintzeko.\nAterpearekin harremanetan sartzeko: 05.59.55.25.90.\nAterpea publikoari irekia da astelehenetik larunbatera (eta besta egun zenbaitetan) 14:00etatik 18:00ak arte, eta 18:30 arte irailaren 1etik goiti. Helbidea: Loustaounaouko bidea, 62 – BAIONA.\nOrdezkariak: Marie José ETCHARTABERRY eta Françoise LARRIEU.\n> Errobiko Ibarraren Sindikatua:\nSindikatu honek Errobiko hidrografia-sareak kudeatu eta aztertzen ditu (mantentzea eta ingurumenaren zaintza), Uztaritzen hasten den Itsasaldeko Errobi arte. Natura 2000 helburu-dokumentuaren ardura du.\nOrdezkaritza: Tituludunak: Christian LEMBURE eta André BOSCQ, ordezkoak: Michel THICOIPE eta Christian GALHARRAGUE.


Ingeniaritza aurreratua - Aritu Ingeniaritza\nDiziplina anitzeko eta etengabeko formakuntzan ari den lan-taldea eskaintzen diegu gure bezeroei, baita haien beharretara egokitutako irtenbide teknikoak ere, merkatuko CAD diseinurako tresna ahaltsuenak eskura jarriz:\nTresnak eta lizentziak\nLan-talde kualifikatua, bezeroarengandik hurbil\nBezeroaren diseinu taldeetan integratzen gara\nDiseinu prozesuan aktiboki parte hartzen dugu erabakietan\nGALDAKETA eta INJEKZIOA\nEsperientzia zabala dugu galdaketako eta aluminiozko piezak lortzeko tresneriaren diseinuan, batez ere automobilgintzakoak.\nBezeroaren aurreproiektu batetik abiatuta, hauek garatzeko gai gara:\nAluminiozko piezetarako presio altuko (HPDC) eta baxuko moldeak (LPDC).\nGaldaketako piezetarako moldekatze-azterketak, modeloak eta ar-kaxak.\nTresneriaren diseinu mekanikoan 20 urte baino gehiagoko esperientzia izateak, gure bezeroaren bulego teknikoari enpresaren egunerokotasunean sortzen zaizkion beharretan laguntzeko aukera ematen digu, hala nola:\nMultzo mekanikoen piezakatzeak.\nProduktuaren aldaketak eta hobekuntzak.\nBulego teknikoari laguntza ematea lan-karga handia duenean.\nPRODUKTUAREN GARAPENA – NEURRIRA EGOKITUTAKO PROIEKTUAK\nProduktua bere fase guztietan diseinatzen eta garatzen dugu: ideia kontzeptualetik hasi eta 3D eredu batean erabat definitu arte, diseinua elementu finituen kalkuluaren bidez baliozkotzea barne, baita haren fabrikazioa kudeatzera ere.\n“Gure bezeroekiko harremana egonkorra eta iraunkorra da, KONFIANTZAN oinarritua.\nHori da gure abalik onena”


Noticias de Obrak - Deia\nBaldatikarako errepidea konponduko du Foruak\nI. Fradua / Forua\t2021-09-28\tObra-komunikatzaile bat izango dute lanek, "herritarrak informazio osoa izan dezaten"\nI. F. / Markina-Xemein\t2021-07-13\tBi urteko iraupena izan dute obrek eta Bizkaiko Foru Aldundiak 4,2 milioi euroko inbertsioa egin behar izan du\nI. Ugarte / Etxebarri\t2021-07-06\tIrisgarritasuna hobetzeko obrak kontratatzeko prozesua abiarazi du Udalak\nDeia.eus\t2021-05-18\tGETXO. Getxoko Udalak 191.708 euroko aurrekontua, BEZa barne, bideratuko du udaletxearen inguruko balaustrada eta eskailerak berreraikitzeko obrak egiteko. Hasiera batean, aurreikusita dago lanak egiteko epea 14 astekoa izatea, hau da, irailean amaituta egotea. Aipatutakoaz gain, eraikinera\nDeia.eus\t2021-05-10\tBILBO. Bilboko Udalak amaitutzat eman ditu dagoeneko Zorrotzako auzoko Zalbidea estrata berrurbanizatzeko lanak. Udalak 452.649,07 euroko aurrekontua, BEZa barne, bideratu egin du lan horiek garatu ahal izateko, eta bost hilabeteko iraupena izan dute. Lan horiek Bilboko Udalak uriko auzoetako\nDeia.eus\t2021-05-06\tBILBO. Uriko ur eta saneamendu sarea hobetu eta berritzeko lanak hasiko ditu Bilboko Udalak. Horretarako, 1.603.247,85 euroko aurrekontua bideratuko du Zerbitzuen eta Bizi Kalitatearen sailaren bitartez. Jarduketa horietako batzuk hasita daude, eta gainerakoak laster hasiko dira.\nDeia.eus\t2021-04-01\tBILBO. Bilboko María Díaz Harokoa kalea Kasilda Iturrizar parkea Ametzola parkearekin La Casilla kalean zehar lotuko dituen korridore berdea izango da. Bilboko Udalak kalea eraldatzeko lanak eramango ditu aurrera. Korridoreak kilometro bazeko luzera izango du, eta fatxadatik fatxadarako sekzioa 25\nDeia.eus\t2021-03-07\tBILBO. Igande honoetan gauean hasi ditu Bizkaiko Foru Aldundiak Kukularreko bi errei berri sortzeko beheko pasabidea induskatzeko lanak. Azpiko pasabide horrek bi zirkulazio-errei izango ditu, eta La Avanzada Txorierriko korridorearekin lotzen duen adarraren azpitik igaroko da. Adar\nDeia.eus\t2021-02-22\tGETXO. Udalerriko espazio publikoak birgaitzeko lanetan darrai Getxoko Udalak. Oraingo honetan, Areetako auzoan kokatutako Bizkaia Zubia plazako komun publikoen txanda da. Udalak 143.000 euroko aurrekontua bideratuko du lan horiek egin ahal izateko. Komunen inguruan hesiak jarriko dira, geroago\nDeia.eus\t2021-01-25\tGETXO. Getxoko Udalak 89.900 euroko aurrekontua bideratuko du udalerriko lau eremutan hondakin uren saneamendu sarea hobetzeko. Bi hilabete iraungo dute lanak, eta honako espazio hauek berrituko dira: Bostgarrena eta Errotalde kaleak, Andra Marin; Torrene eta Juan Bautista Zabala kaleak, Algortan;\nDeia.eus\t2021-01-23\tBILBO. Bilboko Udalak 1.628.189ko aurrekontua bideratuko du, BEZik gabe, Zorrotzaurreko Erriberako Beta 1 eta Beta 2 eraikinen sarbidea den plaza urbanizatzeko obrak egiteko. Horrez gain, eraikinetan traukateka geotermikoko sistema bat jarriko da. Lanak zortzi hilabete irautea espero da.\nDeia.eus\t2021-01-21\tBILBO. Bilboko Udalak 1,3 milioi euroko aurrekontua bideratu du San Adrian auzoan kokatuta dagoen Floresta parkea eraberritzeko. Lanak amaitu dira dagoeneko, eta horiei esker hainbat hobekuntza egin ahal izan dira. Hala nola, erabilerak berrantolatu eta instalazio eta zerbitzuak eguneratzea.\nBilbok igogailu bana eraikiko ditu Otxarkoagan eta Uribarrin\nDeia.eus\t2021-01-21\tBILBO. Milioi bat euro baino gehiagoko aurrekontua bideratuko du Bilboko Udalak Uribarri eta Otxarkoaga auzoetako irisgarritasuna hobetuko dituzten bi igogailu eraikitzeko. Otxarkoagan, 395.375,68 euroko aurrekontuarekin eta lanak egiteko sei hilabeteko epearekin, elementu mekaniko\n2,5 milioi euroko inbertsioa\nAltamira auzoko irisgarritasuna hobetuko du Bilboko Udalak\nDeia.eus\t2021-01-19\tBILBO. Bilboko Udalak 2.411.358,18 milioi euroko aurrekontua bideratuko du Altamira auzoko irisgarritasuna hobetzeko lanak egiteko. Obrak Irisgarritasun Integraleko Planaren barruan diseinatu dira, eta auzoan lau elementu mekaniko martxan jartzea dute helburu. Altamirako orografiak eta\nZallak bizikletentzako eta oinezkoentzako bidearen obrak hasi ditu\nDeia.eus\t2021-01-14\tBILBO. Gaur, urtarrilak 14, Zallako Herrera-Ijalde auzoan oinezkoentzako eta bizikletentzako bidearen obrak hasi ditu Bizkaiko Foru Aldundiak. Bide berria BI-3651 foru errepidearen plataformatik igaroko da, eta Bolunburu eta La Mella auzoetan dauden bizikletentzako eta oinezkoentzako\n220 metro koadroko eraikina\nAldagela berriak estreinatuko ditu Ansioko futbol-zelaiak\nDeia.eus\t2021-01-14\tBARAKALDO. Barakaldoko Udalak aldagela berriak eraiki ditu Ansioko futbol-zelaian. Eraikin berriak 220 metro koadro ditu, eta lau talderi zerbitzua emango die. Ansioko futbol-zelaiaren erabiltzaileek asko eskatzen zuten lan hori, zelaiari jokalariei zerbitzua emango zieten instalazioak\n8 hilabeteko lanak\nTolosak irisgarritasuna hobetuko du Laskoain kalean\nDeia.eus\t2021-01-06\tTOLOSA. Tolosako Udalak irisgarritasuna hobetuko du Laskoain kalean. Lanak datorren astelehenean hasiko dira, urtarrilak 11, zortzi hilabeteko iraupena izango dute eta faseka egingo dira. Obrak amaitu ostean, oinezkoek lehentasun osoa izango dute kalean. Obrarekin hasi aurretik, datorren


'Las letras de Jordi', Espainiar estatuko aretoetan\nBy Erredakzioa|2020-07-10T10:39:09+02:0010 uztaila, 2020|\nMartxoan egitekoak ziren aurkezpen handia bertan behera utzi behar izan eta gero, Maider Fernandez Iriarteren lehen film luzea gaur iritsiko da Espainiar lurraldeko zinema aretoetara. Las letras de Jordi (2019) pelikula Madrilen, Bartzelonan, Elxen eta Valentzian estreinatuko du zinegile donostiarrak. Euskal Herriko zinema-aretoetan, aldiz, uztailaren 17an egongo da ikusgai.\nIragan martxoaren 13an ziren egitekoak, baina, COVID-19 gaitzaren agerpenaren aurrean, arduraz jokatu eta bertan behera uztea erabaki zuten estreinaldia. Sr. & Sra ekoiztetxeak produzitu du zinemagile donostiarraren proiektua, eta estatu mailako zein nazioarteko jaialdietan aritu da lehian. Gaurtik aurrera, Madrilen, Bartzelonan, Elxen eta Valentzian egongo da ikusgai Márgenes Distribución banatzailearen eskutik. Euskal Herriko zinema aretoetara, ostera, datorren asteburuan iritsiko da, uztailaren 17an.\nDonostia Zinemaldiko Ikusmira Berriak programaren hirugarren edizioan parte hartu zuen Fernandez Iriartek 2017an, eta bertan garatu zuen Las letras de Jordi proiektua. Iaz, New Directors sailean lehiatu zen filma jaialdi donostiarrean (irakurri ZINEAn publikatu genuen filmaren kritika hemen).\nDokumentalak 51 urteko Jordirekin sortu duen harremana aztertuko du. Jordi garun-paralisiarekin jaio zen, eta kartoizko taula baten bidez komunikatzen dira biak. Jainkoak hitz egiten ziola sentitu zuen 21 urterekin, baina orain ez du haren presentzia sentitzen, eta bere hausnarketak konpartituko ditu Fernandez Iriarterekin.\nZuzendari donostiarrak Gizarte Hezkuntza ikasi zuen UPV/EHUn, Telebista eta Zinema Errealizazioa ESCIVIn eta Sorkuntza Dokumentalen Masterra UPFn. Bere lanak aitortza izan dute hainbat jaialdi eta arte gunetan, horietako batzuk Las Chicas de Pasaik-eko taldearen partaide bezala. Zuzendari izateaz gain, zinemarekin lotura duten hezkuntza proiektuetan parte hartzen du, adibidez Cinema en curs, Drac Màgic ikus-entzunezko kooperatibarekin elkarlanak egiten dtu, edo besteak beste, zuzendaritza eta gidoigintzako irakasle da Sorkuntza Dokumentalen Teoria eta Praktika Masterrean, UAB-n.


Spectrum Break | -en objektuen fisika ugari duen plataforma bikaina Androidea\nSpectrum Break-ek aspertzaren aurkako errezeta bikaina dakarkigu plataforma ugari, objektuen fisika eta neon argiak nonahi. Plataforma joko bat, non batetik bestera jauzi egiten jakin behar dugun, maila bakoitzean aurkituko ditugun forma geometriko guztien koloreak aktibatzeko.\nHoriei esker kolore bikaineko jokoa kolore guztietako neon argiak eta gurekin lotzeko gai dela, joko bakoitza desberdina dela sortzen duen objektuen fisikari esker. Gure Android gailurako ondo burututako izenburua.\n1 Neon argiak eta plataforma ugari\n2 Spectrum Break gozatzeko\n3 Maila bat amaitzeko modu anitz\nNeon argiak eta plataforma ugari\nSpectrum Break-en gozatu dezakeguna objektuen fisika bikaina gure oinen aurretik erori eta mugituko diren irudi geometriko horiek erabiltzeko adina trebea izan behar dugula esan nahi du. Jakina, bat ukitzen dugun bakoitzean, dagokion kolorearekin aktibatuko dugu eta, horrela, hurrengoarekin jarraitu ahal izango dugu.\nHoriek guztiak aktiboak izan bezain laster, beste maila batera joango gara irudi geometriko kopuru handia aktibatuko gaituztenaren zain. Joko bakoitzaren ausazkoak Spectrum Break kalitate handiko jokoa bihurtzen du. Jolasak aspergarriak izan ez daitezen eta makalak izan daitezen askotan aurre egitea gustatzen zaigun zerbait; beti elkartzen garen arren Spoorky deiturikoa bezalako sorpresa atseginekin.\nSpectrum Break-en beste puntu garrantzitsu bat da jokoak animatzeko gai den soinu banda ia magikoak izan daitezen. Horrela, pantailaren ezkerreko aldean kontrol-makila eta mugimenduak eta pantailan jauziak azkartzeko botoi bati esker mugituko den istorioaren protagonista kontrola dezakegu.\nSpectrum Break gozatzeko\nSpectrum Break-en aurkituko ditugun maila bakoitza izango da guztiz dinamikoa. Beste modu batera esanda, irudi geometriko horietako bakoitzera bota edo gure inertziarekin bultzatzen dugun arabera, jauzien eta maila osatzearen emaitza espero genezakeenaren oso desberdina izatea lortuko dugu.\nPlataforma batzuk gugandik urrunago egongo dira, beste batzuek behar dugun oinarria osatuko dute puntetan oinetan ibili azkenean hutsean eta gure heriotza goiztiarrarekin ama ez gaitezen.\nGuztira maila ugari dago, 55 besterik ez. Zailtasunak areagotuko dira sartuko diren bloke berriekin eta maila bakoitzeko parte hartzeko modua aldatuko dute. Beste modu batera esanda, Spectrum Break-rekin eta joko esperientzia desberdinak sortuko dituzten plataforma dinamikoekin on bat espero zaigu.\nMaila bat amaitzeko modu anitz\nSpectrum Break-i buruzko puntu onenetako bat da ahal dugula maila hainbat modutan amaitu. Ez dago aurrez definitutako modurik, beraz, maila berri hori amaitzeko kolore guztiak aktibatzeko dugun gaitasunaren araberakoa da. Lurrun plataformatik PCrako ere eskuragarri dagoen joko bat da, beraz, dagoeneko ideia bat izan dezakezue gauzak argi dituztela Android-erako kalitatezko izenburua ekartzeko.\nTeknikoki jokoa nahiko esperientzia bisuala da. Neon argietan oinarritutako grafikoak, honela martzianoak hil, eta objektuen fisika ere bai Badland Crawl-en lan egin zuenModu bikainean lortu dira. Nabarmentzekoa ere efektu bisualen erakustaldia irudi geometriko batzuei eta soinu banda horri klik egiten diogunean, alegia plataforma jokoari eta puzzleei azken ukitua ematen dienean.\nIkusizko esperientzia oso bat duzu zain Spectrum Break-rekin eta bere plataformak neon argiekin eta objektuen fisikaz beteta. Jokoa doan Google Play dendan duzu, beraz, dagoeneko denbora behar da Gabon hauetan gozatuko duzun jokoa instalatzeko. Entzungailuekin jolastea gomendatzen da, bozgorailu estereoak dituzten Galaxy S9 horietako bat izan ezean.\nMaila dinamikoak sortzen dituen objektuen fisika\nSoinu banda ona\nDenbora behar da botoietako bat kontrol makila dela jabetzeko\ngaratzailea: Jason hein\nArtikuluaren bide osoa: Androidea » Android jokoak » Plataformak, objektuen fisika eta neon argiak Spectrum Break-en\nGoogle Hangouts-ek agur data izan dezake dagoeneko


Debagoieneko hainbat ordezkari Durangoko Berdeago azokan - Debagoiena - Goiena.eus\nDebagoieneko hainbat ordezkari Durangoko Berdeago azokan\nMaite Txintxurreta 2017-02-10 13:22\nJasangarritasunaren bueltako azokak gaur ekin dio bigarren asteburuari. Eskualdeko enpresek ere jarri dituzte haien standak.\nJoan den asteburuan eta oraingoan, Durangoko Landako gunean Berdeago azoka egiten dihardute. Euskal ingurumen iraunkortasun azoka da honako hau, eta, hitzaldiak edota tailerrak antolatzeaz gain, arlo horietan lanean diharduten enpresek standak jartzen dituzte. Bada, Debagoieneko ordezkariak ere badaude horien artean.\nEkitermik, Ion Leihoak eta Alet Taldea dira ordezkariok. Lehenengoa Arrasateko kooperatiba bat da, eta efizientzia energetikoaren arloan dihardu. Ion Leihoaken, berriz, aluminiozko arotzeria egiten dute. Alet Taldeari dagokionez, energia fotovoltaikoa, termikoa eta geotermia lantzen du.\nHoriek joan den asteburuan izan dira Durangon. Oraingo astean ere izango da bailarako ordezkaririk. Izan ere, Josu Oleaga arrasatearra Tazebaez enpresaren ordezkaria egongo da; era berean, azoka antolatzen diharduen taldea da.


2021-11-25 - Busturialdeko Hitza : Busturialdeko Hitza\nMende laurdena da Gernika-Lumoko merkatari, ostalari eta zerbitzu enpresen elkartea sortu zela, eta irudi berria aurkeztu berri du.\nEmakumeenganako indarkeria, itzalpeko pandemia\nGoizez zein arratsaldez ekitaldi eta elkarretaratze jendetsuak egin dituzte Busturialdeko herrietan.\nOlaia Zabalondo / Ane Maruri\nIndarkeria matxista ozen salatzeko egunaA25: Egitarauak, herriz herriKonfinamenduak sufrimendua “areagotu” die indarkeria matxistaren biktimei\n30 positibo 3 egunetan eta 13 udalerri eremu gorrian\nAstelehenetik atzo arte, Bermeon zenbatu dira positibo gehien: 15. Gernika-Lumon 11 pertsonak eman dute positibo koronabirusaren proban, eta bana izan dira Ean, Elantxoben, Errigoitin eta Ibarrangelun.\nMalosten erabakiko da kanporaketa\nLointek Gernika Bizkaiak 75-58 galdu du Roche Vendeeren aurka Eurokopako bosgarren jardunaldian. Gernikak bi garaipen ditu Eurokopan, eta garaipen bat gutxiago dute Virtus Bolognak eta Flammes Carolok; horiek gaur jokatuko dute elkarren aurka.\nKonfinamenduak sufrimendua "areagotu" die indarkeria matxistaren biktimei\n2020ko datuek berretsi egin dute azken hamarkadetan hautemandako "goranzko joera". Pandemia urtean, Bizkaiak 2.961 biktimizazio kasu erregistratu zituen.\nArtearen ibilbidean, Foru plaza geraleku da\nBilboko Arte Ederren museoak eta BBK-k, erakusketak publikoari hurbiltzeko sortutako 'Artearen Ibilbidea II' lanen sorta Gernika-Lumon da ikusgai\nBederetzi zetazeo espezie ikusi dituzte aurtengo denboraldian\n'Zetazeoak 10etan' programak hamalau irteera egin ditu eta 613 lagun ontziratu dira.


Mendikosolok urtebete ostean “abandonatuta” jarraitzen duela egotzi dio EAJk gobernu taldeari | Geuria\nMendikosolok urtebete ostean “abandonatuta” jarraitzen duela egotzi dio EAJk gobernu taldeari\nEAJ-PNV Arrigorriagak Gobernu taldea osatzen duten EH Bildu eta Arrigorriaga Garari gelditasuna salatu die “Arrigorriagako birika berdea abandonatuta jarraitzen duelako”.\nPedaloak, Mendikosolon // Geuria\nEAJ Arrigorriagak Gobernu taldea osatzen duten EH Bildu eta Arrigorriaga Garari gelditasuna egotzi die Arrigorriagako birika berdea “abandonatuta” jarraitzen duelako. “EAJ Arrigorriagak salatu du denbora bere aurka doala, eta EH Bilduk eta Arrigorriaga Garak osatzen duten Gobernu taldeak aitzakiak bilatu besterik ez duela egiten eurek sortu duten arazoari soluziorik ez emateko. Adar eta zuhaitz eroriak, etengabe hazten ari diren sasiak eta abandonatuta dagoen taberna bat dira Arrigorriagako bizilagunak duela 12 hilabete baino gehixeago oso harro sentitarazen zituen espazio baten paisaiaren parte”, azaldu du EAJ-PNVk medioei bidalitako prentsa ohar batean.\n“Aitzakiek ez dute balio: Mendikosolok berehala jardutea eskatzen du. Baina ez da pausorik eman norabide egokian, eta inork ez du taberna berriz martxan jarri nahi izan, ezta egoera txarrean dagoen parkea txukundu ere; gertaera horiek agerian uzten dute EH Bildu eta Arrigorriaga Gara ez direla gai egoera tamalgarri hori konpontzeko”, azaldu du Sonia Rodríguez EAJko bozeramaileak prentsa oharrean.\nUrtebeteko prozesua, bizirik\nMendikosolo tabernako eta Naturbaso S.L langileen kontratuak pasa den urteko irailaren amaieran amaierara heldu zirenetik Arrigorriagako gobernu taldea parkearen etorkizunari itxura ematen hasi zen eta aurtengo udaberrian bertan Mendikosolo parkeko prozesu parte-hartzailea martxan jarri zuen eta pasa den maiatzaren 28an Mendikosoloko prozesu parte-hartzailearen aurkezpen ofiziala egin zen Arrigorriagako Lonbo aretoan, 60 pertsonen aurrean. Bertan izan ziren Maite Ibarra alkatea, Paola Sangalli SCIAko teknikaria eta Amaia Albeniz prozesu parte-hartzailearen arduraduna. 2020ko uda ostetik, Mendikosolo urtegiaren etorkizuna ezbaian jartzen zuen inguruko informazioa jaso zutenetik. 2011n, Konfederazio Hidrografikoak urtegiaren katalogazioa A motako presara aldatzea eskatu zion Arrigorriagako Udalari eta 2019an Konfederazioak eskatutako zehapen batekin topo egin zuen Gobernu Taldeak.\nLonboko informazio-bilera, maiatzean // Geuria\n“Hasieratik argi izan genuen ezin genuela gaia kaxoi batean sartu eta egoera gehiago luzatu, bai ala bai, heldu behar geniola. Bagenekien gai delikatua izango zela bertan lanean aritu diren pertsonengatik. Gu heltzerako urtegiaren auziak hainbat eta hainbat urte zeramatzan mahai gainean eta herritarrek ez zuten honen berri. Bitxia da hamar urtetan egoeraren berri izan dutenek eta ezer egin ez dutenek, udal gobernu honi leporatzea hilabete batzuetan konpondu ez izana. Kontua da konponbidea jartzen ari garela eta hamar urte barru datorrenak ez dituela topatuko inondik inora guk aurkitu ditugun arazoak”, azaldu zuen Maite Ibarra alkateak lonbo aretoko ekitaldian.\nMendikosoloko prozesu parte-hartzailearen aurreproiektuko fasean bagaude ere, alkateak eta teknikariek Arrigorriagako parkean egin litezkeen aukerak azaldu zituzten Lonboko bilera informatiboan, herritarren aurrean. “Udan zehar katak eta analitikak egin ditugu Mendikosolon eta orain Ur konfederazioaren eta Uraren oniritzia behar dugu hurrengo pausua emateko”, azaldu du Maria Jesus Acedo Arrigorriagako Ingurumen eta Jasangarritasun zinegotziak. “Urriaren 6an, 19:00etan beste informazio bilera bat antolatu dugu Lonbo aretoan. Bertan prozesuaren jarraipena eta presa zein parkearen kontrola erakutsiko diegu herritarrei eta azaroan herritarrekin tailer parte-hartzaileak prestatuko ditugu”, aurreratu du Acedok.\nMendikosolo parkeko prozesu parte-hartzailea udaberrian abiaraziko du Arrigorriagako Udalak\nSailkatuta: Arrigorriaga, Mendikosolo, Parkea, prozesu parte-hartzailea\n600 etxebizitza eta aparkaleku gehiago aurreikusten ditu Arrigorriagak HAPOn\nNagusientzako jarduerak antolatu ditu Zaratamoko Udalak astelehen eta ostegunetan\nHego Uribeko Berbalagun taldeak martxan jarriko dira urrian, Basaurin eta Galdakaon


Zer da Otelo Sindromea | Bezzia\nMaria Jose Roldan | 29/04/2021 23:31 | psikologia\nOtelo sindromea Shakespeare idazle ingelesaren antzezlaneko pertsonaia bati dagokio. Pertsonaia honek jeloskortasun patologikoa pairatzen zuen, emaztearen desleialtasunaz une oro pentsarazten zion. Espero zitekeen moduan, sindrome hori pairatzen duen pertsonak bere harremana porrotera kondenatuta egotea eta bi pertsonen arteko elkarbizitza jasangarria izatea eragiten du.\nBenetako arazoa da edozein bikotearentzat, harremana toxikoa bihurtzen baita. Hurrengo artikuluan sindrome mota honi buruz eta bikoteari modu negatiboan nola eragiten dion aztertuko dugu.\n1 Zertan datza Otelo sindromea\n2 Otelo sindromearen sintomak\nZertan datza Otelo sindromea\nArgi dago Otelo sindromea pairatzen duen pertsonak nolabaiteko zaurgarritasuna duela buruko mailan. Horrez gain, hainbat arrazoi edo arrazoi daude horrelako jeloskortasuna jasateko: autoestimu baxua, bikotekidearekiko mendekotasun emozional handia eta maiteak abandonatu eta bakarrik uzteko gehiegizko beldurra.\nMota honetako zeloak dituen pertsonak era askotako nahasteak ere izan ditzake trastorno obsesibo konpultsiboaren edo paranoide motako zenbait trastornoren kasua izan daitekeen moduan. Bestalde, pentsatzen da jeloskortasun hori alkohola edo drogak bezalako organismoarentzat kaltegarriak eta kaltegarriak diren substantzien gehiegizko kontsumoak eragin dezakeela.\nOtelo sindromearen sintomak\nArestian aipatu dugun bezala, sindrome hori pairatzen duen pertsona bikotekidearen jeloskortasun patologikoa eta osasungaitza da. Jeloskortasun mota honek hiru ezaugarri desberdin izango ditu:\nEz dago benetako kausarik zergatik sortu behar den jeloskortasuna.\nBikotekidearen gehiegizko eta gehiegizko susmoa.\nErreakzioa guztiz irrazionala da eta zentzugabea.\nPertsona jeloskorraren sintomei dagokienez, honako hauek nabarmendu behar dira:\nZure bikotearen kontrol gehiegizkoa egiten du. Une oro desleiala dela uste du eta horrek etengabe erne egotea eragiten du.\nEz duzu zure bikotearen pribatutasuna eta espazioa errespetatzen. Zure bikoteak zer egiten duen uneoro jakin behar duzu. Horrek eragin negatiboa du haien harreman sozialetan.\nIrainak eta oihuak egunaren argitan daude. Horrek guztiak fisikoa edo mentala izan daitekeen indarkeria eragiten du.\nEz dago lekurik emozio edo sentimendu positiboetarako. Normala da pertsona jeloskorrak egun osoan haserre eta haserre egotea. Ez dago pozik bere bikotearekin, mendekotasun harreman bat gehiago baita.\nAzken batean, garrantzitsua da sindrome mota hau lehenbailehen tratatzea. Pertsona jeloskorrak profesional baten laguntza behar du, beste pertsona batekin harreman toxikorik ezin duzula ikusi ahal izateko. Pertsonak bere burua artatzen uzten ez badu edo jelosiaren arazoa gainditzeko gai ez bada, harremana kondenatuta dago. Harreman bat bi pertsonen erabateko errespetuan eta konfiantzan oinarritu behar da. Harreman batean ezin da jeloskortasun patologikoa onartu, suntsitzen amaituko baita.\nArtikuluaren bide osoa: Bezzia » Psikologia eta bikotea » psikologia » Zer da Otelo Sindromea?


Garapenaren aldeko kontzentrazioa Gurutzetan - OSAKIDETZA | sindicato ESK sindikatua\nNon dago gure Garapena?\nMAHAI SEKTORIALEAN BAHITUTA\n2020ko azaroan, justiziak epai egin zuen ESK sindikatuak jarritako salaketaren alde, eta Osakidetzak Garapenaren deialdia egin behar izango du, 10 urte baitaramatza bertan behera.\nOSAKIDETZAK EPAIA BETE DU?\nBada, EZ. Osakidetzak ez dio kasurik egin prozesua irekitzera behartzen dion epaiari. Hori dela eta, ESK sindikatuak betearazpena eskatu zion epaitegiari.\nETA EPAIAREN BETEARAZPENARIKO, ZERBAIT EGIN AL DU?\nJokaldi arrakeroa, trileroa, Osakidetzaren estilokoa. Ez du exekutatzen, baina mahai sektorialean negoziatzeko proposatzen du, hurrengo EPEko plazekin eta beste gai batzuekin batera. Hala, badirudi negoziatzen duela denbora irabazten duen bitartean, eta are gehiago luzatzen du deialdiaren prozesua.\nZER SUPOSATUKO DU GARAPENAREN IREKIERA?\nHazkunde ekonomiko handia ekarriko du profesional guztientzat, soldata-bereizkeriarekin amaituz. Horregatik ezin da denboran luzatzen jarraitu, eskubidea da eta gurea da.\nBAINA MAHAI SEKTORIALA ETA SINDIKATU BATZUEN TRAPITXEOA IZANGO DIRA GARAPENA IREKITZEA LORTUKO DUTENAK?\nBadirudi Mahai Sektorialak proposatu eta negoziatu egiten duela, eta sindikatu batzuek bere ekarpena moduan jabetu nahi dutela, baina errealitatea da ESKk Osakidetza behartu duela deialdia egitera.\nEz gaituzu engainatzen Osakidetza, Garapena langileona da. Horregatik deitu dugun kontzentrazioan parte hartzera gonbidatzen zaituztegu:\nGurutzetako ate nagusian


Nafarroako 60 eragilek larunbateko manifestazioarekin bat egin dute - Altsasu - Guaixe.eus\nNafarroako 60 eragilek larunbateko manifestazioarekin bat egin dute\nGuaixe 2018-06-13 16:31\nGaurko agerraldian 50 eragileetako ordezkariak izan dira. Argazkia: @Altsasugurasoak\nEz dute epaia onartzen, “epaiketa osoan eman den proportzio-faltarengatik, gertakariak terrorismo-delitutzat hartu eta Espainiako Auzitegi Nazionalak ikertu, epaitu eta zigortu dituelako”.\nNafarroako gizarte, kultura, sindikalgintza eta politikako 50 eragilek agerraldia egin dute Altsasuko Gurasoekin batera eta larunbatean Iruñean eginen den manifestazioan parte hartzera deitu dute. Agerraldian izan diren eragileen ordezkariek defendatu dute Altsasuko auzia Nafarroako auzitegian ikertu, epaitu “eta behar izanez gero, zigortu behar zutela”. Gogorarazi dute auzia Madrilen epaitu zela “gertakariak terrorismo-delitutzat hartzeagatik”, baina, gogorarazi dutenez, “epaiak berak bertan behera utzi du kalifikazio hori”.\n50 eragileek “errefusatu” egin dute auzipetuak prebentzio-kartzela aldian egon beharra. “Uste dugu horretarako lege arrazoirik ez dagoela. Horregatik, auzipetu guztiak askatzeko eskatzen dugu, dauden bitarteko epai-bitarteko guztiak agortu arte”. Euren iritziz epaian pilatutako 76 urteetako espetxe zigorrak “politika- eta hedabide-presioak gertakariekiko neurriz gaindiko zigorrak eragin dituela” uste dute. Gaineratu dutenez, “presio horrek gertaerak terrorismo-delitutzat hartzea eta muturreko egoera sorrarazi du, egoera berean Estatuko beste tokietan sortu ez dena”.\nAzkenik, “bake, elkarbizitza, giza-eskubide eta kalitate demokratikoen alde lan eginen dugunaren aldetik eta kasu honetan Justizia eginen denaren borondatetik” jendarteari larunbateko Iruñeko manifestazioan parte hartzeko dei egin diote.\nManifestazioarekin bat egin duten eragileak:\nIruñea Harrera Hiria.\nSan Fermin 78.\nIruñerriko Bilgune Feminista.\nNafarroako AEK-ko irakasleak.\nNafarroako IKA-ko irakasleak.\nIruñeko Arrano elkartea.\nNafarroako Osasun Plataforma.\nIruñeko Alde Zaharreko Maravillas gaztetxea.\nIruñeko Alde Zaharreko gazte mugimendua.\nIruñeko Arrotxapeako gaztetxea.\nFederación Anarquista Iberica.\nBurlatako Aroa jubilatuak.\nNafarroa Osasun Publikoaren Alde.\nBarañaingo Haizea kultur elkartea.\nBarañaingo Larrain helduen elkartea.\nBarañaingo gaztetxea eta gazte asanblada.\nEH Bildu gazteak.\nNafarroako Gazte Kontseilua.\nAhora Navarra-Orain Mugituz.\nAntikapitalistak Euskal Herria.\nEta Altsasu, Atarrabia, Antsoaingo, Barañain eta abarreko hamarnaka eragile.


bi euro=bi metro karratu – Sare Herritarra\nGogorarazi nahi dugu ere, Sareren jarduna modu jarraituan babesteko Bazkide egiteko aukera ere eskuragarri dagoela, hileroko ekarpena eginez. Ekarpen hau oso baliotsua da gure eguneroko jardunaren sostengu iraunkorra izateko. Horregatik, gaurko agerraldi hau ere probestu nahi dugu dei egiteko herritarrei bazkidetza egitera. Bazkide egiteko zure herriko Sareko taldearekin harremanetan jarri edota www.sare.eus/sareinak/ web orrian erregistratu zaitezke.\nZer da «2€= 2m2» kanpaina?\nErosketa sinbolikoa da, urtarrilean urtero egiten dugun mobilizazioan egiten den diru-bilketa ordezkatu asmo duena. Urtarrilaren 9ko mobilizazioetan egingo dugun kale okupazioa aintzat hartuta, gutako bakoitzak gure herriko plazan okupatuko dugun m2-ari erreferentzia egiten dio kanpaina honek. Bi helburu ditu: parte hartu nahi dugunon diru-ekarpena batzea eta bertaratu ezin direnak sinbolikoki mobilizazioan beteko lukeen “m2” hori erosteko aukera izatea. M2 sinboliko hori eskuratu eta ekarpena egiteko online sistema ezarri dugu eta mobilizazioak garatuko diren herrietan ere, bilketa egiteko sistemak ezarriko dira, leku batzuetan aurrez, beste batzuetan egun bertan (urtarrilaren 9an).\nBIZUM BIDEZKO DOHAITZAK\nDiruz lagundu nahi gaituzu? Mila esker!\nBeste aukera bat dira trasferentzia bidezko ekarpenak Kontu korronte honetan:\nUrtarrileko mobilizazioa herriz herri egingo dugu. Bilbon urtero preso eta iheslarien etxeratze prozesuaren eta elkarbizitza eta bakearen alde batu garenak guztiak, BIDEA GARA lelopean kalera irtengo gara


News archivos - Lasterketak.eus\nHamairugarren urtez egin dute proba, eta korrikalariek 7,8 kilometroko ibilbidea osatu behar izan dute, 10:30ean Santutxutik abiatuta. Guztira, 129 lagunek parte hartu dute lasterketan, eta Igon Mancisidor debarra (30:22) eta Nerea Amilibia zarauztarra (38:18) izan dira helmugara iristen aurrenak. Gizonezkoetan, Ruben Aranburu azpeitiarra izan da bigarrena (30:47), eta Ibai Etxeberria azpeitiarra hirugarrena (32:47). Emakumeen kasuan,...\nPierre Urruti baionarrak eta Majida Maayouf gasteiztarrak irabazi dute gaur eguerdian jokatu den Zaldibiako VIII. Herri Lasterketa. Lapurtarra bakarrik iritsi da helmugara, eta 22:51eko denboran osatu du 7 kilometroko ibilbidea. Bigarren, Txomin Marañon durangarra sailkatu da (23:01) eta hirugarren Unai Arroyo tolosarra (23:02). Horien atzetik, Aimad Bouziane santurtziarra sartu da (23:02). Bouazine da probaren errekorraren...\nEl ultracorredor de Bermeo se consagra como Bocinero extremo con una victoria de calidad y más de dos horas de ventaja sobre el segundo La ultra Trail Bocineros-Deiadar Xtreme ya tiene a su primer campeón. El bermeano Juan Romano cruzó ayer la meta de Gernika al filo de las seis de la tarde, 31 horas,...\nOihana Azkorbebeitiak eta Ander Iñarrak irabazi dute Idiazabalgo Axari Trail probako seigarren edizioa. Azkorbebeitia abadiñotarrak 2:34:43ren buruan zeharkatu du helmuga, Iñarra lezotarrak, ordea, 2:09:49an egin du lasterketa. Azkorbebeitiaren atzetik iritsi dira Laida Elizegi zaldibiarra (2:40:39) eta Maud Combarieu (2:42:22). Gizonezkoetan bigarren sailkatua Beñat Katarain zegamarra izan da (2:15:49); helmugara iristen hirugarrena, aldiz, Jon Ugalde (2:18:01).\nBADATOR LASTERKETAK.EUS BERRITUA!\nKonturatu gabe pasatu dira azken urteak; 2008.urtean LASTERKETAK martxan jarri genuenean ez genuen pentsatzen egin behar genuen bidea horrelakoa izango zenik. 10 urte hauetan aldaketa askori aurre egin behar izan diogu. Batzuetan webgunea bizirik mantentzeak esfortzu handia eskatu digu, beste askotan berriz, lana gustora eta modu errezean egin dugu. Gezurrak esatea gustatzen ez zaigunez, onartu...\nIraila tope dator\nIkasturte berria korrika hasteko aukerarik ez da falta Euskal Herrian. Gure agenda osatzen ari garen honetan dagoeneko zein aukeratu ez dakigula gaude… Hemen dituzu batzuk: LARUNBATA 2018KO IRAILAREN 1A 10:00am 1+1 KV – BELAGUA BERTIKALA: LAKARTXELA + LAKORA – 2018 6:00pm XLII. SUBIDA GUADALUPE IGOERA – 2018 6:00pm XXIX. CORRIDA PEDESTRE DE LA BIXINTXO – 2018...


3599 segundo – Aldiri 3599 segundo – Aldiri\n2019-02-13 Ander Zangitu Orbea Leave a Comment\nErrealitatea eta fikzioa. Batzutan zalantzak ditut bizi dugun hau benetakoa edo ametsetakoa den. Orokorrean, arkitektura ideietatik proiektatzen diren gauzatzeko fisikoak izanik plasmatzen diren tipologia batzuk oso barneratuta ditugu, gure egunerokotasunean daudelako, eta beste batzuk irudimenean sortzen ditugu.\nModel espetxearen panoptikoa\nZorionez kartzelaren inguruan dudan irudia fikziotik(telesail, pelikula, liburutatik…) hartu dut. Hau deseraikitzeko Model espetxea (Bartzelona) bisitatzeko aukera izan dut. 1904.urtean eraiki zen eta presondegi eredugarria izateko helburua zuena, errepresio elementu bat bilakatu zen bere historiaren fase desberdinetan. Salvador Vinyals Sabaté eta Josep Domènech Estapà arkitektoen eraikinaren diseinu forma panoptikoan oinarritu zen. Sistema honek Jeremy Bentham epaile eta filosofo inglesaren ideietan du sorrera, zaingo eta kontrol sistema zorrotza ahalbidetzen duelarik(grezieratik pan “dena” eta opticon “begiratu”). Oinarri poligonal batetik abiatzen da, zaindariak bertan ezartzen dira, eta sei besoetan seirehun ziega kokatzen dira. 2017.urtean itxi zuten eta egun eraikina birmoldatzeko parte-hartze prozesuaren amaieran dago, espazio honen memoria, ondare arkitektonikoa eta hiritarren beharrak aintzat hartuta. Bertatik irtetzean sentsazio arraroa izan dut, tentsioz bizi izan baititut azken metro eta minutuak. Kode desberdin batek espazioa konfiguratzearen ondorioz.\nModel espetxeren erabilera berriaren proposamena\nArkitektura mota hau, espetxeak, gorputzak kontrolatu eta antolatzeko adibide bat izan da. Egun adoktrinatzeko dispositiboak, teknologia berriak medio, modu askoz difusoagoan jorratzen dira. Hala ere, “Gran Hermano” berriak hirietan loratu dira. Ez dira tipologia amankomunak, berriak dira, eta askok probatu ditugu: Escape Room-ak.\nEspazio hermetiko eta apaingarriz betetako hauek tematika batean oinarritutako esperientzia bat eskaintzen dute. Hirien kanpoaldean kokatuak izan diren parte tematikoen bertsio murriztuak dira, ekonomikoki erraz kontsumitzekoak eta hiritarrendako eskuragarri. Haatik, gure gizarte kapitalistan jorratzen den arrakasta kontzeptuaren bertsio intentsoak dira. Bertatik denbora jakin batean, normalean ordu bat, baino lehen irten behar da eta horrela helburua betetzen da. Erabiltzeleek aurreprogramatutako gauzak egiten dituzte, talde lana eta aldi berean lehiakortasuna jorratuz, eta bitartean GH begiak dena kontrolatzen du. Kasu honetan arkitektura ez da existitzen bere forman, baizik eta, imajinarioa estimulatzeko dispositibo gisa funtzionatzen du. Fikzio mota berri honetan bakoitzaren errealitatetik irten eta deskonektatu baino gure bizitzaren mukuru intentsioa gauzatzen da. Gorputzak trebatzeko beste kode sistema bat.\nSailkatugabeak arkitektura, gorputzak, hirigintza, memoria\nAnder Zangitu Orbea\nPrevious Article← CALL FOR PAPERS. ALDIRI 38: ” Memoriaren espazioa, espazioaren memoria”\nNext ArticleCALL FOR PAPERS. ALDIRI 39: “FIKZIOAK” →


Aurrera elkarteko eguna ospatuko dute bihar Leitzan — dantzan.eus\nHemen zaude: Hasiera › Hemeroteka › Aurrera elkarteko eguna ospatuko dute bihar Leitzan\nAurrera elkarteko eguna ospatuko dute bihar Leitzan\nGoizean goiz, 09:00etan ekingo diote festari. Ordu horretan txistulariak izango dira herritarrei festara irteteko diana joko dutenak. Goiz osoan zehar, gaztetxoentzat rokodromoa eta tirolina jarriko dituzte herriko plazan, eta zaldi gurdian ibilalditxoa egiteko aukera ere izango dute. Besatlde, Aurrerako pilotariak eta dantzariak ariko dira plazan, eta tartean, txaranga doinuak ere bai, giroa alaitzeko eta nahi duenak dantza egiteko.\nBazkaria ere izango da aurtengoan. Bertarako txartelak Torren eta Peritzan daude salgai, 18 eurotan bazkideentzat eta ez bazkideentzat 25 eurotan. 65 urtetik gorakoek doan dute bazkaria. Ondoren, bazkideek Ingurutxoa dantzatuko dute, ondoren futbola izango da eta iluntzean berriz, bokadutxo bat jateko aukera eta musika.\nAurrera kirol elkarteko kide guztiek izango dute lekua biharko festan, eta modu batera ez bada, bestera, parte hartzeko aukera luzatzen dute. Aurtengoan, dei berezia luzatzen da, blusa beltza soinean jarri, eta honi, Aurrerako ikurra gehitzeko.


Joandakoei bisita egiteko prestatzen | GABIRIARRAK\nPosted: 2012/10/31 in Azpiegiturak, Gizartea, Historia\nEtiketak: hilerria, ohiturak, ospakizunak, santu guztiak\nAzaroaren lehena, Domu Santu edo Santu Guztien eguna da bihar. Hildako senitartekoei, lagunei, herrikideei bisita egiteko izendatutako eguna. Herriko hilerria bihar egun osoan zabalik egongo da. Aurrez ere, txukunketa eta apainketa lanak egiteko, irekita da. Gaur, adibidez. Jendea ibili da.\nHilerria, aurrean kotxe ugarirekin, gaur eguerdian.\nGaur egun zerbitzua ematen duen hilerria 1820an eraikia da. Bertako kaperan pertsonaia batek hobi berezia du. Jose Maria Osinalde Gorosabel han dago hobiratua, Gabiriako hilerria berritzeko dirua eman zuelako, 1920ko hamarkadan. Diotenez, hilerri horretan jarri zituzten Estatu osoan bigarren aldiz hobiak edo nitxoak, Bartzelonako hilerriaren ondoren. 1959ko martxoaren 10ean hil zen, 87 urterekin. Haren emazte Maria Dolores Goñi Osinalderentzat ere hobia erreserbatu zuten. Osinaldek, besteak beste, herrira edateko ura ekartzeko lanak diruz finantzatu zituen. 1935eko urriaren 15ean inauguratu ziren obra haiek. Plazako harrizko iturria ekitaldi haren testigantza da. Bestetik, Osinalde elkarteak ongile haren izena hartu zuen.


galdakaoko berbalagun: 2011/03 - 2011/04\nGaldakaoko Korrika Kulturala\nApirilean sartzeko bi egun baino ez dira falta; eta Korrika hasteko zortzi baino ez, beraz adi berbalagun Galdakaoko Korrika kulturaleko agenda eskaintzaz beteta dator eta.\nKorrika ez da ibilbidera mugatzen, horregatik herri guztiek korrikaren aldeko eskaintza kultural zabala daukate. Zure herrian ere ez da faltako ondo pasatzeko ekintzarik, beraz, ondo irakurri eta zabaldu herrian.\nZuen neurrira egindako egitaraua:\nGoiz osoan Korrikaren aldeko kuestazioa eta kale musikariak. Korrika arropa erosteko mahaia ere egongo da.\n19.00etan Korrikaren aldeko pilota partidua, Kurtzeko frontoian, Adiskide Pilota elkartearen eskutik.\n10.00-13.00, Umeentzako puzgarriak, plaza gorrian.\n14.30, Herri bazkaria Muguru zelaian (euria bada, Gandasegiko arkupeetan)\n12.30, Andra Mari Dantza Taldeak Korrikaren aldeko dantza ikuskizuna, Kurtzeko plazan.\n10.00 Korrika txikia\n10.30 Mezua irakurri eta Maider Legarretak zuzenean Korrika kanta abestuko du Plaza Gorrian.\n11.00 Haur dantzaldia, Plaza gorrian\n17.00-19.30 Buruhandiak, musikariak, txokolatada eta txistorra Plaza Gorrian Barrengorri eta Pepeto elkarteen eskutik.\n21.00 KORRIKA 17 dator Galdakaora!\n22.30 Kontzertua OXABI eta LOREBELTZ, Kurtzeko plazan eta bertan Korrikaren aldeko TXOSNA\nAsteazkeneko taldean badago bertsoloririk!\nHemen duzue Korrikaren aldeko kopla lehiaketako Galdakaoko lehen bertso sorta.\nKoplalariak asteazkeneko taldeko zenbait lagun dira(izenik ez dugu emango, eurek hala eskatuta). Hauek dira Euskalakari baten bizitza gaiari erantzundakoa:\n1. Astero joaten gara\nMutilak eta neskak\n2. Gure-Toki tabernan\nbihurtu gara lagun\nEta berba eginez\n3. Euskaldun barri gara\nhauxe behar dugu\n4. Astero etortzen gara\n5. Gure hizkuntza polita\nezin dugu galdu\nHargatik merezi du\n6. Berbalagun guztiok\nEa zenbat euskaldun\ngure herrian dan...\nBerbalagunok, heldu da zuen bertsolari sena\nerakusteko garaia. Seguru nago zerbait ikasiko zenutela sagardotegiko giro jatorrean.\nEgin beharreko lana: 6 koplaz osatutako bertsoaldi bat idatzi.\nDoinua: ama begira zazu, ikusi nuenean\nSaria: Afari edo bazkari bat sagardotegi batean, bi bertsolarirekin irabazten duen talde osoarentzat.Azken eguna: Apirilak 1.Nora bidali: Helbide honetaraEpaile lanak: Bertsozale Elkartea.\nNola egin kopla: Neurria 7,6,7,6 da. Honek esan nahi du zazpi silaba izan behar dituela lehen puntuaren lehen zatiak eta bigarrenak sei eta honen azken silabak errimatu behar du bigarren zatiaren azken silabarekin. Adibidez:\nEuskaraz mintzatzeko 7\nelkartu ohi gara 6\nGora berbalagunok 7\nta gora euskara 6\nOrain zuen txanda da. Ekin koplei!!!\nMartxoaren 19an Galdakaoko Berbalagunok ere bat egin genuen Enkarterriko, Ezkerraldeko, Meatzaldeko eta Aiaraldeko berbalagunek sagardotegiarekin zuten hitzorduarekin. Argazkian agertzen ez bagara ere, ez ginen urruti ibili, horregatik utzitako aztarna gehitu diogu argazkiari. Hamaika lagun, hamaika aztarna.\n11:30ean mendebalde urrunetik etorritako lagunek hartu gintuzten eta zuzenean Astigarragara, Euskal Herriko sagardoaren hiriburura, abiatu ginen.\nAutobusean sartu aurretik eskulan ikastaro laburra egin genuen, gerora aldean eraman genituen euskalakari pin erraldoiak egiteko. Eskerrak egin genituela, eskualdeak identifikatzeko, kolore ezberdineko pegatinak banatu zituztelako eta lau kolore baino ez zeudenez, guk nola ez? Galdakaotik ere ikus zitekeen bereizgarria eraman genuen. Sagardotegian zergatik jarri ote ziren musikariak gure ondoan? Kanturako gogotsu geundelako eta nahiz eta bazter batean egon, gure eztarri finetik ateratako kantak bertan zeudenen gozagarri izan ziren. Dantza ikastaroan ikasitakoa ere praktikan jarri genuen, bai sagardotegian, bai Hernaniko herriko plazan. Zer pentsatuko luke gure dantza irakasleak? Seguru barre egingo zuela, baina larunbatean denok egin genuen barre. Bertsoak ere entzun genituen, nahiz eta kalitate handikoak izan ez. Bukatzeko eskerrik asko Andra Mari Dantza Taldeak antolatutako espedizioko partaideei, euren autobusean eraman gintuztelako etxera. Hain gustura geunden, ezen zortzietan bueltatu zen taldeari esan baikenion gu bertan geratuko ginela tabernaz taberna. Buelta gogorra izan zen, hala ere baten bat ez zen etxera joan autobusak utzi gintuenean. Seinale ona zalantzarik gabe...bejondeigula.\nMartxoaren 19an Galdakaoko Berbalagunok ere Astigarragako Etxeberria sagardotegira! Hainbat eskualdetako berbalagunekin joango gara egun zoragarria pasatzeko asmoz. Oraindik lau leku libre geratzen dira, beraz mugi zaitez, izena emateko azken egunetan gaude eta.\nIzena emateko galdakao_berba@aek.org -era mezua bidali edo deitu 675717530 telefonora. Anima zaitez kupelak gure zain gaude eta!\nKorrika apirilaren 7an, Trebiñun hasiko dela? bai, egia da, ez dugu inor nahasi nahi. Baina aurten Galdakaoko Berbalagunok, Korrika alternatiboa egin nahi izan dugu: KORRIKArnabala.\nArratsaldeko zazpietan, mozorroak prestatzeko euskaltegian geratu eta bederatzi eta erdietarako Someran bildutako jendea Goseren "pausoz pauso gelditu barik..." musikaz gozatzen hasi zen.\nKorrika antolatzailearen agindupean pankartaren eta lekukoaren atzetik Euskalakari pin erraldoiak saltzen joan ginen tabernaz taberna. A ze arrakasta!\nArgi geratu zen Euskal Herrian ez ezik, Mexikon eta Afrikan ere euskararen alde daudela. Elizak bi ordezkaria bidali zituen, Bengoetxea gotzaina eta AEBtik etorritako Gospel kantaria. Azeriak ez zuen borrokarako gogorik ezpata etxean utzi zuelako, baina petoa janztea ez zitzaion ahaztu. Sorgin batek bat egin zuen deialdiarekin eta pijamaz jantzita etorri zirenek ere nahikoa zalaparta sortu zuten, pijama etxean jantzita zutenen kalterako. Peluka, antifaza eta betaurreko erraldoiak petoarekin jantzi zuenik ere agertu zen "ika, ika, ika, KORRIKA" oihukatuz.\nLaburbilduz, ederto batean pasatu genuen eta bide batez Korrikari lagundu genion, zer gehiago eska genezakeen?


Kirol kidetasuneko txartelak | Consumer\nKirol kidetasuneko txartelak\nBankuek eta kutxek futboleko kakoa aprobetxatzen dute finantza-produktuak merkaturatzeko, txartelak jaulkitzeko estrategiaren arabera\nFutbol-klub jakin batek lortzen dituen golen hobarietatik hasi eta bezeroaren talde gogokoenaren koloreekin pertsonalizatutako kreditu-txarteletaraino. Banku eta aurrezki kutxek oro har kirolaren eta, bereziki, futbolaren munduarekin duten inplikazioa kirol klub edo ekitaldiak babestetik haratago doa. Finantza-erakundeek kirolaren gakoa aprobetxatzen dute finantza-produktu berriak merkaturatzeko, txartelak emateko estrategiaren arabera. Apustu handia da, eta ez da Futbol Liga Profesionaleko klub handietara mugatzen; bigarren eta hirugarren mailako klub apalenak hartzen ditu, besteak beste, Segoviako Gimnastika, Extremadura, Leganés eta Racing Club Ferrol. Eta kirol erregetik haratago ere badoa, hain masifikatuak ez diren eta hain ezagunak ez diren beste batzuekin lotzen da, hala nola belar-hockeyarekin edo saskibaloiarekin.\nAutoko gasolina-tanga betetzean, gau bat hotel batean pasatzean edo, besterik gabe, klubaren abonamendua finantzatzean deskontuak lortzea. Kreditu-txartel desberdinetatik erabiltzaileek lortzen dituzten onuretako batzuk dira. Horiekin, gainera, jatetxe batean afaria ordaindu edo biltegi handi batzuetan eros daiteke. "affinity" (kidetasuna) izeneko txartelak dira, eta gero eta klub eta finantza-erakunde gehiagok erabiltzen dituzte bezeroak lortzeko. Ez da ohikoa horrelako txartelik ez duen kirol-erakunderik aurkitzea. Ia klub guztiak sartzen dira: Athletic, Atlético Madril, Fútbol Club Barcelona, R. K jauna/andrea Mallorca, R. K jauna/andrea Español, Real Madril, Osasuna, Valentzia C. Eguna Vila-real, Real Valladolid edo Sevilla C. F.eskaintza honen parte dira, baina, gainera, beste kirol batzuekin lotuta daude, baina maila apalagoan, saskibaloiaren kasuan bezala.\nEz dute abantaila gehigarririk eskaintzen, klub jakin batek antolatutako ekitaldietan zenbait deskontu lortzea izan ezik.\nTxartel horietako gehienak zordunketakoak edo kreditukoak dira, eta merkatuan dauden gainerakoek ematen dituzten antzeko ezaugarriak eta prestazioak dituzte. Ez dute abantaila gehigarririk eskaintzen, klub jakin batek antolatutako ekitaldietan eta kirol-produktuetan deskontuak lortzeaz gain, "gure maitaleen klubaren" txartela zorroan eramateak duen balio sentimentala ere eskaintzen dute.\nEkimen honen bidez, kirol klub harpidedunek abantailak eskaini nahi dizkiete bazkideei, bai deskontuak eginez produktuak erostean, bai zerbitzu jakin batzuk eskuratzean edo ordaintzeko formula onuragarriak lortzean. Baina banku-erakundeek ere onura ateratzen dute, txartel gehiago ematen baitituzte. Izan ere, txartel horiek abian jartzearen helburu nagusietako bat bera da: bezeroak leialtzea. Trukean, bankuz aldatu beharrik ez izateko abantaila ematen dute. Bezeroak erakartzeko beste gako bat da bazkideei edo taldeko jarraitzaileei aldian behingo promozioak eskaintzea: opariak, kirol-materialaren zozketak, joan-etorrietan taldeari laguntzeko bidaiak… Eta, kasu batzuetan, deskontuak establezimendu jakin batzuetan.\nJoan hurrengo orrira: Leialtzea »\nbankuen kirol kidetasuna futbol-eu kaxak klub txartelak


Elkartasun Eguna zapatuan izango da "jendarte aske batekin amestuz" - Mondraberri\n''Ekitaldi inportanteena manifestazioa izango da''\nElkartasun Eguna zapatuan izango da "jendarte aske batekin amestuz"\nTestua eta argazkiak: Gontzal Landa Herbias / 2018ko irailak 12, asteazkena\nArrasateko Elkartasun Eguneko 13. edizioa aurkeztu zuten atzo antolatzaileek, herritar ugarirekin batera, Kulturateko areto nagusian.\nJaialdi hau "hiltzeko bokazioz herritik jaio" zela gogoratu dute, baina "arrazoiek oraindik ugariak izaten jarraitzen dute", eta ondorioz edizio berri bat egingo da.\nTestuinguru honetan kokatu dute: "ETAk bere jarduera erabat aspaldi utzi zuen arren, oraindik 260 euskal preso politikok euren senideengandik ehunka eta milaka kilometrora sakabanatuak eta isolatuak jarraitzen dute, Espainako eta Europa legedien aurkako neurri zorrotzen pean".\nGainera, iheslariek eta errefuxiatuek "baldintza duin batzurekin etxera itzultzeko aukera barik jarraitzen dute", Elkartasun Egunaren izenean Aner Elorza eledunak azaldu bezala. Arrasateri dagokionean, iheslari batzuez gain, bi preso politikok espetxean jarraitzen dute:\nJosu Arkauz, 61 urtekoa, Murtziako kartzelan isolaturik, 27 urteko kondena beteta, eta honezkero "libre behar luke, baina 2022ra zigorra ezarrita dauka".\nUnai Parotek 60 urte ditu, Puerto de Santa Mariako kartzelan isolaturik dago, 28 urteko zigorra beteta, "2031ra arteko zigorra ezarrita dauka".\nElkartasun Egunak "askatasunean biziko den jendarte batekin amesten dugu, eta giza eskubideekiko errespetuak batzen gaitu. Adiskidetzea prozesu konplexu bezain beharrezkoa da. Urratsez urrats eraiki beharrekoa". Bide honetan "egungo espetxe-politika ankerra eta mendekuzalea aldatu beharra dago, guztion bultzada eta konpromisoarekin". Espetxe-politika aldatzeko lehentasun dituzte:\nUrruntze-politikarekin amaitu, presoak Euskal Herrira hurbilduz\nEuropako legedia aplikatu, bi estatuetako zigorretan aplikatuz\nEuskal presoei lehen graduko kalifikazioa kendu\nLarriki dauden presoak duintasunez artatuak izatea\nOrdea, espetxe-politika "iraganean kateaturik dago, eta ezohiko lege maltzur batean oinarritzen da. Gure esku dago estatuen jarrera aldaraztea".\nHorretarako "elkartasuna aldarrikatzen jarraituko dugu, ukazioari konpromisotik erantzunez, bakea, behin betiko konponbide demokratikoa eta pertsona guztien eskubideen alde sare herritarrak antolatuz".\nBidenabar, Elkartasun Egunak ere dei egiten du Donostian urriaren 20an 'Orain presoak' izeneko manifestazioan parte hartzera.\nElkartasun Egunera itzulita, atzoko aurkezpenean egitarauaren xehetasunak eman zituen Aitor Urizar 'Mutxin'ek:\nGoizeko 11:00etan umeendako jolas eta tailerrekin ekingo diote egitarauari, Biteri plazako 'Gasolineran'. Helduentzako barra bat ere izango da bertan.\nEguerdi partean ere kontzertuak izango dira taberna batzuetan, eta 14:30ean herri-bazkaria ospatuko da Biterin. Tiketak erosgai daude Iratin eta Monten 13 eurotan, ostiralera arte.\nArratsaldean kontzertuak itzuliko dira, eta bi orduko epean 10 proposamen musikal izango dira aukeran.\n"Eguneko ekitaldi garrantzitsuena manifestazioa izango da, eta beraz herritarrei dei berezia egiten diegu bertan parte hartu dezaten".\nGaueko 22:00etatik aurrera jaialdi musikala ospatuko da Gaztetxean, ondoko hiru taldeekin: bertako Perlata eta Legez Kanpo, baita Hipbone Slim One Man Band ere. Ingalaterrako "orkestra-gizon" honek blues & rhythm stomp primitiboa egiten du.\nElkartasun Eguneko antolatzaileek adierazi dute "ea aurtengo edizioa azkena den".


Prekaritatea? - - Guaixe.eus\nEmakumeen Bilgunea Altsasu 2019-02-22 08:11\nAurtengo Martxoaren 8an Munduko Mugimendu Feministak, Sakanakoak barne, greba feminista egitera deitzen gaitu esparru desberdinetan hainbat eskabide aldarrikatzeko, horien artean prekarietatearena.\nHonekin lotuta, Emakundek 2018an argitaratutako ‘Soldata arrakala euskal autonomia erkidegoan’ txostena lortu dut egun hauetan, eta gure prekarietateari buruz hitz egin duela iruditu zaidanez, Guaixen konpartitzea pentsatu dut. Ez da Sakanako egoeraz ari, baina guretzat erreferentea izan daiteke.\nSoldata arrakalak lan-merkatuko diskriminazioa eta desberdintasunak islatzen ditu, eta horiek, praktikan, emakumeei eragiten diete nagusiki. Arrakalak adierazten du zer distantzia dagoen batez besteko ordainsarietan –soldata eta osagarriak–, emakumeen eta gizonen artean. Hauen artean soldata diskriminazioa dago, hau da, lan bat egiterakoan balio erantsia emateari ez dagokiona eta lana egiten duen pertsonaren sexuaren arabera soilik azal daitekeena.\nEta orain, laburturik, zifrak: EAEn % 24,3ko soldata-arrakala zegoen 2015ean; baina datu latzago bat, 2,2 puntu gehitu zen 2009tik, % 22,1ekoa izan baitzen orduan. Soldata-arrakala handiena zerbitzuetan zegoen (% 23), eta gero, industrian (% 19,3), emakume gehiago dauden sektoretan. Kontratu-motaren arabera, 2015ean kontratu mugagabeak erakusten zuen soldata-arrakalaren ehuneko handiena (% 26,2) eta iraupen mugatuko kontratuak % 8,8.\nAdinaren arabera, datuetan ikusten zen arrakala handiagoa 35 urtetik 54ra bitartekoetan zegoela. Eta adin-tarte hori bat dator ugaltzeko adinarekin (35-44 urte) eta mendeko beste pertsona batzuk –gurasoak...– zaintzen hasten diren adinarekin.\nEz gara soilik soldatei buruz hitz egiten ari, ezta enplegua izateko eskubideari buruz ere, prekarietateaz baizik, emakumeen bizitzaren prekarietateaz, soldata arrakalak Gizarte Segurantzako kotizazioetan eta ondoko pentsioetan eragin handia duelako eta oso lotuta dagoelako emakumeen autonomia ekonomikoarekin. Eta, bukatzeko, erakusten duelako zaintza-lanekiko erantzunkidetasun falta, bai eremu publikoan, pribatuan eta gizonen artean.\nAgian horrexeagatik hau da Martxoaren 8ko grebaren beste aldarria: bizitzak erdigunean!


BGAE-ak ez dira konponbidea. Pentsio publikoen askitasuna! - sindicato ESK sindikatua\n2019 urtarrilak 08\nEusko Jaurlaritzari beti gustatu izan zaizkio BGAEak. Eskaera horien aurrean, Eusko Jaurlaritzak, EAJ buru duela, pentsioen arazoaren irtenbidetzat pentsio plan pribatuak orokortzea proposatu du. EAJren beste buruzagi batek, kasu honetan Unai Rementeriak, BGAEak zabaltzearen aldeko bere jarrera aldarrikatu zuen, soldatapekoen lansarien zati bat, % 6 zehazki, pentsio publikoak osatzera bideratzearen bitartez. Azkenik, EAJk proposamen hori Toledoko Itunera eraman du, arrera ona izan duen eremura.\nHaatik, EAJren eta Eusko Jaurlaritzaren jarrera hori ez da berria, BGAEak 1983an izan baitziren arautuak lehen aldiz. Ordutik Euskal Autonomi Erkidegoan 24.700 milioi euro pilatu dituzte (KPIaren % 33,7, Estatu Espainiarrean KPIaren % 9,5era iristen ez den bitartean). Harrezkero, enpleguarekin lotutako BGAE ereduak abiarazi eta hedatu egin dira ondokoak bezalako sektore handietan: Elkarkidetza (udal eta foru langileentzat), Itzarri (Eusko Jaurlaritzako funtzionarioentzat) edo Geroa (hasiera batean Gipuzkoako metaleko hitzarmena ezartzen zitzaien langileentzat, ondoren, Gipuzkoako probintzia hitzarmen handi askotara zabaldu zena).


2018ko azaroaren 12a, astelehena | Ordua Euskal Herrian 18:59:24\nEkainaren 21ean Petronor findegiak isuritako hauts beltz batez estalita esnatu zen Muskiz. Eusko Jaurlaritzako Osasun Sailak landutako txostenaren arabera, isuria ez zen toxikoa izan, baina mota horretako gertakariek bizilagunentzat beste ondorio batzuk izan ditzaketela aipatzen du, antsietatea, adibidez.\n2014ko uztailaren 29a\nMuskizeko Petronor findegia\nTxostenak honela dio: “Mota horretako gertakariek ezinegona eta larritasuna eragiten dute. Horrek jendearen osasunean eragin negatiboa izan dezake, aldi oro kezkatuta egoteak antsietatea eragin dezakeelako”.\nEH Bildu talde parlamentarioak Muskizko gertakaria ikertzea eskatu zuen. Osasun Sailaren txostena Ingurumen eta Lurralde Politika Sailak Eusko Legebiltzarrari helarazitako dokumentazioaren parte da.\nOsasun Sailak txostenean Ingurumen eta Lurralde Politika Sailari gomendatu dio neurriak hartzea halakorik berriro gerta ez dadin. Hala ere, 15 egun pasa eta gero Sailak Legebiltzarrari jakinarazi zion Petronorrek ez zituela eskatutako dokumentazioa bidali, neurriak hartu behar diren ala ez erabaki ahal izateko.\nIngurumen Sailaren arabera, Petronorrek “eskura dituzten teknika hoberenak” erabiltzen ditu ingurumenean ahalik eta eraginik txikiena izateko. Hala ere, horiek hobetu daitezkeela ere onartu du, eta findegia horretan lanean ari dela jakinarazi du.\nNork deitu zuen lehen?\nOsasun Sailaren txostenak jasotzen duenez SOS-Deiakek Osasun Publikoko teknikariari deitu zion Muskizko gertakariaren berri emanez. Geroago Petronorrek jakinarazi zuen goizeko lauetan izan zuela isuriaren berri. EH Bilduren arabera, nork deitu zuen lehen jakitea garrantzitsua da, enpresaren ardura baita gertatutakoaren abisua ematea.\nBeste isuri bat hamar egun eta gero\nUztailaren 2an Petronor findegian beste hauts isuri bat gertatu zen, eta Abanton eragin zuen. Gallartan eta Las Carrerasen hainbat auto hauts gris batez estalita agertu ziren.\n2016-07-29 | ARGIA


Energia Mahaiaren bilera eskualdeekin batera pobrezia energetikoari aurre egiteko - Artikulua - ORAIN Gipuzkoa\n943 112 111 telefono zenbakian aurkituko gaituzu edo bestela idatzi -ra\nORAIN Gipuzkoa - Gipuzkoako Foru Aldundia - Diputación Foral de Gipuzkoa\nBilatu EU Sartu Harremanetarako Compartir\nDeitu edo idatzi, eta behar duzunarekin lagunduko zaitugu.\n943 112 111\nEdo jarri harremanetan gure bulegoekin\nEnergia Mahaiaren bilera eskualdeekin batera pobrezia energetikoari aurre egiteko\nAurrezpen eta eraginkortasun energetikoan, energia berriztagarrietan eta energia negozioaren eredua sozialagoa bihurtzeko ahaleginean lan egin behar da.\nJose Ignacio Asensio Ingurumen Diputatuak Gipuzkoako Energia Jasangarriaren eta Pobrezia Energetikoaren Lurralde Mahaiaren lehendabiziko bileraren buru izan da gaur goizean. Bertan Mahiaren kideak diren Oarsoaldea, Urola Erdia, Tolosaldea Garatzen eta Debegesa eskualdeetako garapen agentziak izan dira. Organo honek eskualde mahaiaren ekintzak bateratu eta foru ekintzekin batuko ditu eskualde hauetako energia planak sustatu, dinamizatu eta garatuko dituzten ekintzak aurrera eramateko.\nMahaiak Gipuzkoako energia jasangarriarekin eta pobrezia energetikoarekin zerikusia duten administrazio, erakunde, gizarte eragile eta enpresariei kontsulta egiteko, aholkuak eskatzeko eta parte hartzeko organoaren izaera du. Pobrezia energetikoa eta energiaren mendekotasuna murriztea, eta gizartearen, ingurumenaren eta ekonomiaren ikuspegitik Gipuzkoan eredu energetiko jasangarri bateranzko trantsizioa xede duten politikak eta jarduera ildoak definitu dezaketen estrategi bateratuak lantzeaz, garatzeaz eta ebaluatzeaz arduratuko da.\nEnergia-pobretasunaren adierazleak agerian jartzen ari direnez, herritarrengandik gertuen dauden gizarte eta ekonomia alderdiek garrantzia handia dute energia arloan. Asensiok nabarmendu du energia oinarrizko ondasuna dela, eta gure lurraldean edonork izan beharko lukeela energia hori eskuratu eta baliatzeko aukera, egungo eredu energetikoak ezartzen dituenak baino “baldintza errazagoetan”.\n“Herritarrek gertuen dituzten erakundeei eskatzen diete esku har dezatela energiaren arazoari irtenbide bat aurkitzeko. Gipuzkoako Udalek eta tokiko entitateek, bereziki garapen agentziek, laguntza teknikoa eta ekonomikoa emateko neurriak eskatu dizkigu Foru Aldundiari. Hiru alor nagusietan lan egin behar dugu: aurrezpen eta eraginkortasun energetikoan, energia berriztagarrietan eta energiaren negozioa eredu sozialagoa bihurtzeko ahaleginean”, azpimarratu du Diputatuak.\nDepartamentuari atxikita dagoen Mahai honek Urola Erdiko, Debabarreneko, Oarsoaldeko, Tolosaldeko eta Urola Garaiko eskualdeekin hasiko du ibilbidea, horiek dagoeneko energiako eskualde planak baitituzte abian, foru plangintzarekin bat, eta eskualdeko garapen ekonomikoko agentziak izango dituzte ordezkari, arlo horretako tokiko-eskualdeko ekintza plan horiek sustatu eta koordinatzen dituztenak.\nAsensiok azaldu du departamentua eskualdeekin batera ari dela lanean energiaren alorrean euren ekintza planak egin ditzaten. Eta horretarako, hainbat erakunderen laguntza dute: eskualdeetako garapen ekonomikorako agentziena (sustatzaileak eta koordinatzaileak), udalena, landa garapenerako agentziena, eta zenbaitetan, herritarren elkarteren batena. Helburu horrekin, eskualdeetako energia mahaietan elkartzen dira, departamentua ere presente dagoen parte hartze foroetan.\nIngurumen diputatuaren ustez ezinbestekoa da tokiko erakundeek (Foru Aldundia, Udalak eta tokiko beste erakunde batzuk) elkarrekin lan egitea kontsumitzaileak (hiriko zein landa inguruetako etxeak, sektore guztietako ETEak, denda txikiak, zerbitzu publikoak, eta abar) partaide izango dituen energiaren inguruko estrategia komun bat bultzatu ahal izateko. Estrategia horrek, hainbat ekintza planetan banatuta, pobrezia energetikoa eta ahulezia gutxitzeko hartu beharreko neurriak garatuko ditu: eraikinen, instalazioen, tresnerien, ibilgailuen eta abarren kontsumo ohiturak eta eraginkortasuna hobetzeko prebentzio neurriak eta neurri eraldatzaileak, etekinen banaketa zuzena egiten duten proiektuak erraztuko dituzten ekimen kolektibo eta publikoak, hala nola, udal eta eskualde mailako energia alorreko plangintza eta ekintzak, kooperatiba energetikoak, energia berriztagarriak oinarri hartuta autokontsumoa sortzea, eta abar.\n“Hainbat sinergia sortu behar ditugu eredu energetiko jasangarri bateranzko aldaketa egiten lagunduko digutenak, energia arloko proiektu ugari gure lurraldean, denon artean, diseinatu eta garatzeko baliagarri izango direnak, betiere Gipuzkoako gizartearen pobrezia energetikoa gutxitzeko eta prebenitzeko, mendekotasun energetikoa gutxitzeko, eta CO2 emisioak pixkanaka murrizteko, aldaketa klimatikoaren kontrako politikekin bat eginez. Gainera, mahai honen bitartez ekonomia lokalak suspertu nahi dira, herritarrei onura eta zerbitzu energetikoak emateko gaiaren inguruan" nabarmendu du Asensiok.


“Kontraesanak sortu izan dizkit inork ni poetatzat jotzeak;/ baldin eta Robert Lowell poeta bada, nik ez dut poeta izan nahi;/ baldin eta Robert Frost poeta bazen, nik ez dut poeta izan nahi;/ Sokrates poeta bazen, aldiz, prest nengoke birritan pentsatzeko”. David Antinen hitz horiekin hasten da Kenneth Goldsmithen Uncreative Writing (Escritura no-creativa, Caja Negra, 2015), idazle ofizioari angelu askotatik begiratzen dion saiakera. Goldsmithen aburuz, “sormena” bera baino garrantzitsuagoak dira transmisioa eta elkarrizketa, eta, mamia sortzeari baino gehiago erreparatu beharko genioke testuinguruari. “Kontestua da eduki berria”, dio Goldsmithek. Moztu eta itsatsi. Jarri eta kendu. Birziklatze estrategiak, finean, Douglas Houebler artista kontzeptualak 1969an idatzitakoari jarraiki: “Munduan bada jada aski objektu interesgarri, ez dut nik berririk... Read more\nDFW, ozeanoetan zarena\nTuristen itsasontzi batean sartu eta zazpi gaueko bidaldi karibearra egitera gonbidatu zuen Harper´s aldizkariak David Foster Wallace, kronika baten truke. Kronika luzatu egin zitzaion, ordea, eta enkarguz egindako lana behar zuena bere liburu estimatuenetakoa bihurtu zen. Pasazaite argitaletxearen ekimenez eta Danele Sarriugartek trebeki itzulia, euskaraz irakur dezakegu orain Sekula gehiago egingo ez dudan gauza ustez dibertigarri bat. Bai luzeragatik eta baita gaiari heltzeko moduagatik ere, gure artean landu ez den muturreko kazetaritza ariketa subjektibotzat har daiteke lan hau; edo bisitatzen dituen lekuei buruz hitz erdirik ere esaten ez duen bidaia-literatura diletantearen adartzat. Esperientziaren literatura: norbere burua leku deseroso batean ipiniz gero sortzen den talka diaristikoa, nobela bat bezala irakurtzen dena.\nDFWen begirada beti da kritikoa:... Read more\n« previous 1234567siguiente »


1966.ko urtarrilaren 17an, Bizkaiko Medikuen Elkargoaren babespean, medicusmundi bizkaia sortzeko ekitaldia izan zen Bizkaian ezagunak ziren zenbait doktorek bultzatuta. Hasierako urteetan, farmaziako, medikuntzako eta erizaintzako zenbait profesional hasi ziren laguntza solidarioko zenbait proiektu txiki egiten Ekuadorren, Angolan, Filipinen eta Ruandan, eta farmazia atala sortu zen botikak aukeratu, sailkatu eta zenbait tokitara bidaltzeko. Profesional horiek oporrak baliatzen zituzten leku horietan mediku lanak egiteko.\nHandik aurrera, lankidetza garatu egin da, baita medicusmundi bizkaia ere. 50 urte daramatzagu pertsona guztientzat osasun publiko eta unibertsala jasotzeko eskubidea aldarrikatzen. 50 urteko konpromisoa herri txirotuekiko, non ez dauden bermatuta oso oinarrizko zenbait eskubide, esaterako, kalitate oneko ura edo saneamendua izatekoa. 50 urte desberdintasunen kontra egiten eta leku guztietako emakumeen jabekuntzaren alde egiten. Gure jarduera Giza Eskubideen eta pertsonaren duintasunaren errespetuan oinarritu dugu beti.\n50 urte posible izan dira pertsona eta entitate askoren laguntzari esker. Badakigu oraindik erronka asko ditugula. Horregatik, medicusmundi bizkaiak bere betiko engaiamenduari eusten dio: osasun-eskubidea bermatzea pertsona guztientzako. 2016. urte hau, gainera, 50 urte hauetan elkartearen lan-ibilbidea gogoratzeko erabiliko dugu. Elkarrekin 50 urte hauek ospatzera gonbidatzen zaituztegu.


Sandvik Coromant: Fresaketa metodoak eta aplikazioak. Jardunaldia IMHn — IMH\nSandvik Coromant: Fresaketa metodoak eta aplikazioak. Jardunaldia IMHn\n2010/03/24 01:00:00 GMT+2\nSandvik Coromant: Fresaketa metodoak eta aplikazioak. Jardunaldia IMHn The Moder Art of Milling- El Arte Moderno del Fresado- izeneko jardunaldia antolatu du Sandvik Coromantek https://www.imh.eus/eu/albisteak/sandvik-coromant-fresaketa-metodoak-eta-aplikazioak-jardunaldiak-imh https://www.imh.eus/eu/albisteak/sandvik-coromant-fresaketa-metodoak-eta-aplikazioak-jardunaldiak-imh/@@download/image/10_sandvik.jpg\nThe Moder Art of Milling- El Arte Moderno del Fresado- izeneko jardunaldia antolatu du Sandvik Coromantek\nSandvik Coromantek Apirilaren 27rako jardunaldia antolatu du Elgoibarko Makina Erramintaren Institutoan, The Modern Art Of Milling – El arte moderno del Fresado. Jardunaldia goizeko 9etan hasiko da eta 4 ordu iraungo du.\nEkitaldi hau mekanizatuaren industrian diharduten bezeroengana zuzenduta dago, bai erreminta mekanikako fabrikatzaileak nahiz bere piezak egiteko fresaketa teknika erabiltzen duten tailerrak eta enpresak hartzaileak direlarik. Bere enfoke nagusia fresaketa metodoak eta aplikazioak dira, eta helburua da nolabait erakustea fresatzeko tresnak erabiliz fabrikatzea eraginkortasunez hobetzea ahalbidetuko duten teknika eta konponbide egokienak.


“Arriskua da umeek ez jakitea benetan norekin hitz egiten ari diren” - Derio - Aikor.eus\nUnai Arrugaeta Amadoz, irakaslea\n“Arriskua da umeek ez jakitea benetan norekin hitz egiten ari diren”\nAikor aldizkaria 2021-10-01 10:49\nDerioztarrak www.bideojokoak.info baliabide digitala jorratu du Gradu Amaierarako Lanerako, eta Larrabetzuko eskolako webgunean txertatu da. Tresnak bideo-jokoen gaineko informazio lagungarria eskaintzen du, gurasoek eta irakasleek jakin dezaten umeak zertan ibiltzen diren eta arriskuak zeintzuk diren. Baliabidea ikasle larrabetzuarren errealitatera egokituta egin du, baina beste edozein ikastetxeren beharrizanetara moldatu daiteke. Gainera, informazioa eskuragarri dago edozein pertsonarentzat ere bai.\n“Egia esan, sinetsita nengoen Lehen Hezkuntzako ikasleek Internet, teknologia eta gailu mugikorrak gehienbat gizarte-sareetan ibiltzeko erabiltzen zituztela; hala ere, gaian sakondu, eta konturatu nintzen ez dela horrela: batez ere bideo-jokoetan ibiltzeko erabiltzen dituzte. Beraz, pentsatu nuen baliabide digital bat sortu ahal nuela gurasoek eta irakasleek jakiteko umeak zertan aritzen diren eta arriskuak zeintzuk izan daitezkeen”, azaldu digu.\n“Lehen Hezkuntzako ikasleek batez ere bideo-jokoetan ibiltzeko erabiltzen dituzte Internet eta teknologia”\nBaliabidea Gradu Amaierarako Lanaren harira jorratu du eta Larrabetzuko eskolako ikasleen zaletasunak izan ditu horretarako abiapuntu. “Hauek dira hango ikasleen bideo-joko kutunenak: Brawl Stars, Fortnite, Among Us, Fifa, Roblox eta Minecraft. Bideo-joko bakoitzak bere atala du baliabidean, eta bertan informazio interesgarria topatuko dugu berari buruz; esaterako, zein adinetako umeentzat den egokia, nolakoa den eta bere helburua zein den. Bideo-jokoaren edukiak ere jaso dira –indarkeria, fantasia…–, eta erosketak egiteko edo beste pertsona batzuekin online jolasteko aukerarik dagoen. Jokoaren nondik norakoak batu ditut minutu bateko bideo batean, eta bideo-jokoaren trailer ofiziala ere ipini dut”. Bestelako informazio gehigarria ere kontsultatu daiteke baliabidean. “Adibidez, zein gailutan jokatu daitekeen, mendekotasunik sor dezakeen, aukera bat edo bestea desaktibatzea gomendagarria den, beste jokalari batzuekin txatean aritu daitekeen, bideo-jokoaren arriskuak zeintzuk diren eta segurtasun-aholku batzuk”.\nDerioztarraren esanetan, objektibotasunez aztertu du bideo-joko bakoitza, gurasoek jakiteko haien atzean zer dagoen eta informazioa baliagarri izan dezaten erabakiak hartzeko orduan. “Tresna inportantea da. Izan ere, eta ikerketek diotenez, pandemiaz geroztik Lehen Hezkuntzako ikasleek gero eta gazteagoak direla eskuratzen dute lehen mugikorra; 9-11 urte dituztela. Hortaz, Internet dute eskura, wifi-konexioa, datu mugikorrak… Gehienek bideo-jokoak deskargatzen dituzte eta telefonoan bertan ibiltzen dira, baina gurasoek ez dakite zein bideo-jokotan aritzen diren, edo bere edukiak eta arriskuak zeintzuk diren”. Bere ustez, arriskurik handiena da online jolasteak umeek edozein pertsonarekin harremanetan jartzea ekarri daitekeela. “Gaur egungo bideo-joko guztiek «behartzen» dute online jokatzera eta, ondorioz, munduko edozein bazterretako lagunekin batera aritu daiteke. Gainera, bideo-joko batzuek beste jokalariekin harremanetan egoteko aukera ematen dute, txat baten bidez edo entzungailuak-eta erabilita zuzenean hitz eginez. Arriskua da umeek ez jakitea benetan norekin hitz egiten ari diren; hau da, beste aldean dagoena izatea haurraren itxurak egiten dituen heldu bat”.\n“Pandemiaz geroztik ikasleek gero eta gazteagoak direla eskuratzen dute lehen mugikorra; 9-11 urte dituztela”\nZeri uko egin\nBideo-jokoek sortu dezaketen mendekotasuna da beste arrisku bat, gaztearen ustez. “Nire galdera da Lehen Hezkuntzako ikasleek egunean bideo-jokoetan zenbat ordu ematen duten, edo mugikorrarekin, eta uko zeri egiten dioten. Gaztetxoak ginela, futbol-zelaira joaten ginen futbolean egiten; orain atean jezarrita ikusten dituzu gaztetxoak, bata bestearen ondoan eta mugikorrari begira: uko egiten diote lagunekin jolasteari, hitz egiteari, egoteari…”. Bideo-jokoak gustatzen zaizkion arren, badira urte batzuk albo batera utzi dituela. “Noizbehinka ibiltzen naiz jolasean lagunekin, Fifan-edo”. Bideo-jokoetan ibiltzeko era asko aldatu da bera txikia zenetik hona, eta online aritzeko aukerak ekarri du aldaketa hori, hain zuzen ere. “Guk Mario Brosean aritzen ginen, Sonycean… Beharbada, arratsalderen bat eman ahal genuen lagun baten etxean bideo-jokoetan, nobedadea zelako, baina hurrengo egunean kalera ateratzen ginen lagunekin egotera eta jolastera”.\nEdonor sartu daiteke www.bideojokoak.info webgunean, eta hango informazioaz baliatu. Gainera, gaztearen asmoa da denboraren poderioz baliabidea osatuz joatea eta bertan bideo-joko gehiagoren ezaugarriak batzea. Era berean, beste ikastetxe batek interesa azalduz gero, baliabidea haren beharrizanetara ere egokitzeko prest azaldu da Arrugaeta. Hauek dira berarekin harremanetan ipintzeko moduak: @UnaiArrugaeta eta unaiarrugaeta@gmail.com.\nBaliabidea osatuz joango da eta bertan bideo-joko gehiagoren ezaugarriak batuko ditu\nHogeita hiru urte ditu eta irakasle-ikasketak amaitu berri ditu. “Informatika eta teknologia asko gustatzen zaizkit eta horregatik erabaki nuen ingeniaritza informatikoa egitea batxilergoa amaitu eta gero. Baina ikasturte bat baino ez nuen egin, konturatu nintzelako ez zela niretzat”. Irakastea eta umeekin egotea ere gustuko du, eta Leioako fakultatean eman zuen izena Lehen Hezkuntzako irakasle bihurtzeko. “Gainera, uste dut Hezkuntzari, orokorrean, bestela heldu behar zaiola: ikasgelak beste modu batean atonduz, IKTak erabiliz, ikasleei modu dinamikoan irakatsiz, proiektuen bidez, talde-lanen bitartez… Ikasleek ikusi behar dute ikasitakoak zertarako balio duen: guk zatiketak-eta irakatsi ahal dizkiegu, baina egunerokotasunean erabilgarria dela ikusi behar dute”. Laster oposizioak prestatzen hasteko asmoa du.


Relationship Hub - Adituen harremanetarako doako aholkularitza\nDoako harremanetarako aholkularitza adituen eskutik\nin Psikologia, quiz\n[GALDETEGIA] IA Lagun txarra al naiz?\nLagun txarra izatea txarra da baina ba al dakizu jende gehienak benetan lagun txarrak direla eta ez haien bikotea? Ulertzen dut arraroa izan daitekeela eta horregatik sortu dugu galdetegiko galdera labur hau erabaki egokia hartzen laguntzeko. Galdetegi honetan galdera garrantzitsu batzuk antolatu ditugu [...] gehiago\nby RHB eguneratua 10:12, 10:12\nZergatik ari da jende gehiago isiltasuna bilatzen?\nJakin nahi duzu zergatik ari den jende gehiago isiltasuna bilatzen eta ez zarata edo ingurune zaratatsua. Ados, utz iezadazu zurekin partekatzen isiltasuna maite duen jendearengandik asko entzuten ari zarela ziur nago. Isiltasunak lasaitzen laguntzen du, behar duzunean nerbioak lasaitzen laguntzen du [...] gehiago\nZergatik ematen dit eguraldi beroak antsietatea?\nEguraldi beroak zergatik ematen didan antsietatea galdetzen aritu naiz eta, prozesu horretan, ikerketa asko egin ditut zergatik eta zer egin dezakedan hau laguntzeko deskubritu nahian eta ikerketa horren prozesuan modu asko aurkitzen ditut, horregatik, artikulu honetan, […] gehiago\nZergatik da garrantzitsua autoezagutza?\nGaldetu al zara zergatik den garrantzitsua autoezagutza? Baiezkoa bada, hau galdetzen dizut, inoiz erabaki al duzu zure bizitzan eta erabaki ona izan ala ez egin duzun horretan hausnartzeko eseri al zara? Orduan, hori da norbere buruaren ezagutza lanean. Jarraitu irakurtzen. Zure [...] gehiago\nKafeinak antsietatea sortzen al nau?\nGehienetan, kafeina hartzen dudanean, deskubritzen dut oso aktiboa naizela egin nahi dudan edozertan, gau osoan egon naiteke zerbait egiteko, oso erne eta urduri nago aldi berean inolako arrazoirik gabe eta hori gertatzen denean. , galdetzen diot neure buruari "kafeinak eragiten al dit [...] gehiago\nGALDERA: Gas-argitan ari al zara?\nGas-argia jendea manipulatzeko modu bat da, beren burutasuna zalantzan jartzeko. Hau berria dirudien arren, baina aspalditik dago. Jende gehiena norbaitek gas-argitan jartzen ari da, bere laguna, familia edo bikotekidea izan eta ez dakite. Galdetegi honetan, lagunduko dizugu [...] gehiago\nby RHB eguneratua 3:09, 3:09\nNola bihurtuko naiz indartsu mentalki?\nNola bihurtuko naiz mentalki indartsu denek egin behar duten galdera bat da, gaur egun mundu lehiakor honetan egin dezakegun ezer ez direlako eta buruko indartsuak izan gabe arrakasta izan dezaketelako. Bai, ondo entzun nauzu. Mentalki indartsua izatea oso garrantzitsua da gure bizitzan, horregatik artikulu honetan, [...] gehiago\nNola hazten naiz pertsona gisa?\nBizitza ez da inoiz arrosa-ohe bat, bakoitzak altxatu eta sinisten duenagatik borrokatu behar du. Bizitzan lortu nahi duzu, jendeak errespetatu zaitzan besteak errespetatzen dituen moduan, eseri eta lan egin beharko duzu. berdin dio nondik gatozen. Baina […] gehiago\nNolakoa da nartzisista bat?\nNartzisista bat norbere buruaz zentratutako norbait da. Dena beti haiei buruz dagoen norbait. Harrokeriak, harrokeriak, etab. boterea, arreta, laudorioak eta abar maite dituzten pertsonak dira. Bully gisa ere sailka ditzakegu. Oraindik galdetzen al duzu nolakoa den nartzisista batek adibideak erabiliz? Orduan lortu zaitugu. Artikulu honetan, joango gara […] gehiago\nZein da psikopata baten definizioa?\nPsikopata baten definizioa zure hiztegia begiratu ondoren, oraindik psikopata baten definizioa zein den argibide gehiago bilatzen al duzu? Ados, leku egokian zaude, hementxe gehiago apurtuko dugulako eta psikopata bati buruz jakin behar duzun guztia ere esango dizugu. […] gehiago\nZorionak. Interneten amaierara iritsi zara.\nNola onuragarria da ariketa fisikoak nire osasun mentala?\nNola konpondu ezkontza nartzisista batekin [13 aholku]\nGezurren ondoren ezkontza bat konpontzeko 12 modu\nHautsitako ezkontza Bibliakoki konpontzeko 10 modu\n12 modu dibortzioaren ertzean ezkontza konpontzeko\nAholkularitzarik gabe zure ezkontza konpontzeko 12 modu\nNola konpondu zure ezkontza konfiantza hausten denean\nNola utzi eta Jainkoak zure ezkontza konpontzen utzi? [BILATU]\nNola konpondu ezkontza batean konfiantza\nNola konpondu nire ezkontza nire senarrarekin\nAholkuak Apurtu Dating Ametsak Opariak Jai Txantxak Bizitza Hacks Bizimodua Maite Ezkontza Mezuak Psikologia Galdera Jokoak quiz Aurrekontuak Romance fri Hezkuntza


Arartekoa: "Elkarrizketa da irtenbidea bilatzeko modu bakarra" : Bidasoko Hitza\nArartekoa: "Elkarrizketa da irtenbidea bilatzeko modu bakarra"\nArartekoa Hondarribian, alardean izango da igandean. Elkarrizketaren bidean sakontzeko eskatu du, eta hura ere prest dago horretan laguntzeko.\nManuel Lezertua Arartekoak konfirmatu du igandean Hondarribian izango dela, alardean. Nabarmendu du beharrezkoa dela tira-birarik gabeko elkarrizketa soziala sortzea alardearen inguruan, “elkarrizketa da irtenbidea bilatzeko modu bakarra”. Arartekoaren ustez, beraz, elkarrizketak ekarriko du “bizikidetza hausten duten gorabeherak amaitzea”. Lezertuak espero du igandean “fede oneko hondarribiar guztiek lagunduko dutela ekitaldi horretako parte hartzaile guztiek bete-betean goza dezaten ospakizunaz”, eta errespetatuko dutela “pertsona guztiei dagozkien eskubideak eta askatasunak erabateko askatasunez baliatzea”.\nArartekoak nabarmendu du “batez ere Jaizkibel konpainiako kideen ahaleginari esker emakumeek eta gizonek alardean parte hartzeko” espazioa dutela, baina iazko istiluek kezka sortu zutela gizartean, “eta orokortu egin zen irtenbidea emateko deia. Euskal gizartea bezalako gizarte demokratiko eta aurreratu batean nagusitu behar duten oinarrizko arauak errespetatzen direla bermatzeko”.\nAurten alardean gaiaz abiatu diren elkarrizketek “tamalez” ez dutela arrakastarik izan esan du Lezertuak, “hala ere, babesa ematen diet elkarrizketa eta elkarrekiko konfiantza sustatzen duten proposamenei, eta prest nago horrelakoak eskura jartzeko edo bultzatzeko beharrezkotzat jotzen bada”.


ELHUYAR Basque Research - Albistea: 30.000 herritar boluntarioren sare bat laguntzen ari da minbiziaren kontrako estrategia berriak bilatzen\nHasiera > Albisteak > 30.000 herritar boluntarioren sare bat laguntzen ari da minbiziaren kontrako estrategia berriak bilatzen\n30.000 herritar boluntarioren sare bat laguntzen ari da minbiziaren kontrako estrategia berriak bilatzen\nNoiz argitaratua: 13/01/11 | Kategoria: Ikerketa | Gaiak: #Orokorrak #Informatika #Osasuna\nHogeita hamar mila herritar —informatikari boluntarioak— laguntzen ari dira minbizia tratatzeko eta ehun kaltetuak birsortzeko proiektu batean. Proiektuak Biosoft du izena, hartan partaide dira CEIT-IK4, Materialen Fisika Zentroa (CSIC-UPV/EHU) eta Donostia International Physics Center (DIPC), eta asmoa da proiektu teknologiko bat aurrera ateratzea minbiziaren tratamenduarekin eta ehun kaltetuen birsortzearekin zerikusia duena.\nProiekturako, beharrezkoa da milioika orduko lana egitea datu-prozesamenduan eta eragiketetan, minbiziaren kontrako botikak askatzeko sistemak egiaztatzeko eta bideragarri diren ikusteko. Sustatzaileek ez dute behar adinako ekipamendu teknologikorik —milaka ordenagailu beharko lirateke—, eta boluntario informatikariak eskatzen dituzte, ordenagailuan erabiltzen ez dutenaren parte txiki bat lagatzeko.\n“Haien ordenagailua lanean ari ez denean, komunitate zientifikoari laga diezaiokete ordenagailua geldi dagoen denbora hori”, dio CEIT-IK4ko ikertzaile Javier Aldazabalek. IberCivis plataforma informatikoak erabiltzaileen ordenagailuen memoria lagatzen du, egin beharreko eragiketetan behar den datu-prozesamendurako milioika orduak hornitzeko.\n“Egin nahi duguna da botikak askatzeko portaerak ordenagailuan erreproduzitu. Orduan, simulazio horiek —sortutako eredu batzuk— dauzkagunean, parametroak aldatu nahi ditugu eta ikusi zer eragin izango luketen kasu errealetan, eta konparatu egiten ditugu kasu errealekin”, dio CEIT-IK4ko ikertzaile Gaizka Erkiziak.\nHerritarren konputazioak aukera eman du hiru astean 140.000 simulazio egiteko. DIPC eta Materialen Fisika Zentroa (CSIC-UPV/EHU) arduratu ziren Biosoften eredua Ibercivis sarean integratzeaz. “Erraztasuna ematen digu era jakin bateko kalkuluak egiteko, eta, hartara, gure ordenagailu handiak erabil ditzakegu egiazki halakoak behar dituzten beste zenbait kalkulu espezifikotarako”, gehitu du Materialen Fisika Zentroko Iñigo Aldazabalek.